Liapades | Holiday Accommodation Guide | Holidays in Corfu\nΓνωρίστε τους Λιαπάδες… Ίσως είναι ο επόμενος προορισμός σας\nΤο χωριό Λιαπάδες βρίσκεται στη δυτική ακτή της Κέρκυρας, σε απόσταση 5 χλμ. από την Παλαιοκαστρίτσα και 20 χλμ. από την πόλη της Κέρκυρας. Οι Λιαπάδες είναι ένα όμορφο παραδοσιακό ελληνικό χωριό με περίπου 1000 κατοίκους, με μια υπέροχη παραλία, η οποία δεν έχει επηρεαστεί ακόμη από τον μαζικό τουρισμό και διατηρεί τη φυσική της ομορφιά. Είναι ένα από τα παλαιότερα χωριά της Κέρκυρας, με χαρακτηριστική επτανησιακή αρχιτεκτονική, ενώ είναι γνωστό για το εξαιρετικό τοπικό κρασί του.\nΗ παραλία του χωριού Λιαπάδες αποτελεί το τουριστικό θέρετρο της περιοχής και βρίσκεται μόλις 800 μέτρα από το κέντρο του χωριού. Εκεί υπάρχουν εστιατόρια / ταβέρνες, super-markets, καφετέριες, καταστήματα και κάθε είδους υπηρεσίες. Η παραλία έχει μήκος περίπου 100 μέτρα και μπορείτε να βρείτε ξαπλώστρες, ομπρέλες, βάρκες και κανό προς ενοικίαση.\nΤο χωριό Λιαπάδες βρίσκεται στη δυτική ακτή της Κέρκυρας, σε απόσταση 5 χλμ. από την Παλαιοκαστρίτσα και 20 χλμ. από την πόλη της Κέρκυρας.\nΕίναι ιδανικός προορισμός για όσους λατρεύουν την πεζοπορία, καθώς υπάρχουν πολλά γραφικά μονοπάτια για να εξερευνήσετε με τα πόδια. Ολόκληρη η περιοχή γύρω από το χωριό είναι ένας λαβύρινθος μικρών δρόμων και μονοπατιών.\nΕπίσης, είναι ένας ιδανικός προορισμός για οικογένειες και για ζευγάρια που θέλουν να απολαύσουν ρομαντικές διακοπές.\nΜπορείτε να πάτε στους Λιαπάδες με αυτοκίνητο, ταξί ή με λεωφορείο. Με αυτοκίνητο ή ταξί θα χρειαστείτε περίπου 30 λεπτά από το αεροδρόμιο ή από την πόλη της Κέρκυρας.\nΑν πάρετε αυτοκίνητο να γνωρίζετε ότι είναι αρκετά εύκολο να φτάσετε στους Λιαπάδες από την πόλη της Κέρκυρας, είτε από το λιμάνι είτε από το αεροδρόμιο. Ακολουθήστε τον κεντρικό δρόμο που οδηγεί από την πόλη στην Παλαιοκαστρίτσα. Συνεχίστε ευθεία ακολουθώντας τις πινακίδες για Παλαιοκαστρίτσα και Λιαπάδες. Από τον κεντρικό δρόμο περίπου 5 χιλιόμετρα πριν από την Παλαιοκαστρίτσα στρίβετε αριστερά προς Λιαπάδες.\nΜπορείτε να πάτε στην κεντρική πλατεία του χωριού. Υπάρχουν παραδοσιακές ταβέρνες και καφετέριες. Σε αυτό το σημείο βρίσκεται και η όμορφη εκκλησία της Αγίας Αναστασίας, μία από τις 6 εκκλησίες των Λιαπάδων που χτίστηκαν τον 16ο αιώνα.\nΗ περιοχή είναι ένας καλός προορισμός για πεζοπόρους, καθώς υπάρχουν πολλά γραφικά μονοπάτια για να εξερευνήσετε με τα πόδια. Ολόκληρη η περιοχή γύρω από το χωριό είναι ένας λαβύρινθος μικρών δρόμων και μονοπατιών.\nΕπιπλέον, κοντά στο χωριό βρίσκεται η κύρια παραλία του, που περιβάλλεται από καταπράσινους λόφους και καταπληκτικό τοπίο, ενώ υπάρχουν περίπου και 15 κρυμμένες μικρές παραλίες προς εξερεύνηση. Ορισμένες από αυτές είναι προσβάσιμες μόνο με βάρκα, ενώ άλλες και με τα πόδια. Επίσης, γίνονται οργανωμένες εκδρομές με σκάφος, όπου μπορείτε να επισκεφτείτε τις περισσότερες από αυτές τις κρυμμένες παραλίες, καθώς και τα περίφημα μικρά σπήλαια της Παλαιοκαστρίτσας.\nΚΑΤΑΛΥΜΑΤΑ ΣΤΟΥΣ ΛΙΑΠΑΔΕΣ\nΣας αρέσουν οι Λιαπάδες; Δείτε το blog μας


Όταν τα δάχτυλα παίζουν θέατρο – Cherry mommy\nPosted on 10 Μαΐου 2018 26 Μαΐου 2018\nLeave a Comment on Όταν τα δάχτυλα παίζουν θέατρο\nΈνα από τα παιχνίδια που μπορείτε να παίζεται με τα μικρούλια σας είναι τα δαχτυλοπαίχνιδα! Ήδη από πολύ νωρίς μόλις 1μηνά τα μικρούλια έχουν την ικανότητα να παρατηρούν μία μορφή και να προσπαθούν να εστιάσουν σε αυτή. Σιγά σιγά παρακολουθούν με μεγάλο ενδιαφέρον ένα αντικείμενο που κουνιέται και ακόμα ακόμα είναι σε θέση να στρέφουν το βλέμμα τους αλλά και το κεφάλι προς το αντικείμενο αυτο!\nΜόλις τα μικρούλια μας περάσουν τους 2 μήνες αρχίζουν και βρίσκουν ιδιαίτερο ενδιαφέρον σε παιχνίδια με γαντόκουκλα, σε παιδικά τραγούδια που τους λέει ο ενηλικάς και ιδιαίτερα η μητέρα ή λογάκια/φωνήματα με ρυθμό και γενικότερα σε παιχνίδια που ενισχύουν την αλληλεπίδραση και την ανάπτυξη ενός ασφαλού δεσμού μεταξύ μητέρας και βρέφους!\nΕίναι λοιπόν η κατάλληλη ηλικιακή φάση όπου τα δαχτυλοπαίχνιδα έχουν την τιμητική τους! Και όταν ανακάλυψα πως υπάρχει και βιβλίο με νέες ιδέες για δαχτυλοπαίχνιδα δεν σας κρύβω ότι ενθουσιάστηκα και… το αγόρασα κατευθείαν!\nΤο βιβλίο λοιπόν “ Όταν τα δάχτυλα…παίζουν θέατρο” της Ελένης Χρυσαφίνη (συγγραφέα και νηπιαγωγού) το οποίο κυκλοφορεί από τις εκδόσεις Πατάκη, είναι θα έλεγα το καλύτερο εγχειρίδιο για να σε μυήσει στον κόσμο των δαχτυλοπαίχνιδων.\nΌπως μας αποκαλύπτει και η ίδια συγγραφέας στην εισαγωγή του βιβλίου ” Τα χέρια μας είναι γεμάτα ζωή. Για το μωρό μας αποτελούν το πρώτο του παιχνίδι… Αν καθώς χαίδευουμε τα δάχτυλα και τα χεράκια του παιδιού πούμε ένα μικρό στιχάκι, φτιάξαμε ήδη ένα δαχτυλοπαίχνιδο”.\nΠρόκειται για ένα ευκολοδιάβαστο εγχειρίδιο, μικρό σε μεγεθος, για να το έχετε συνέχεια μαζί σας, το οποίο περιέχει 27 ολόκληρα δαχτυλοπαίχνιδα. Για κάθε δαχτυλοπαίχνιδο υπάρχει και πλούσιο φωτογραφικό υλικό με οδηγίες για τη χρήση του. Μια σειρά λοιπόν από αστεία και διασκεδαστικά δαχτυλοπαίχνιδα, τα οποία σκοπό έχουν να δώσουν ιδέες σε γονείς και εκπαιδευτικούς προκειμένου να καλλιέργήσουν το λόγο των παιδιών μέσω του παιχνιδιού, του ρυθμού και της αναπαράστασης.\nΑπό την ίδια συγγραφέα κυκλοφορεί και το βιβλίο “Κίνηση-Ήχος-Λόγος. Η μουσική τέχνη των ήχων μέσα από Ήχοιστορίες” από τις εκδόσεις Οσελότος.\nPrevious post: Βιβλιοπρόταση: Ο Βρασίδας ο ατσίδας στο διαδίκτυο\nNext post: DIY Hand Kite και… αρκετό παιχνίδι!


ΔΩΡΙΣ RADICAL: Με 14 τεχνικά θέματα συνεδριάζει το Δημ. Συμβούλιο - Θετικός ο απόηχος των 2,7 εκατ. ετησίως για Έργα Οδοποιίας\nΜε 14 τεχνικά θέματα συνεδριάζει το Δημ. Συμβούλιο - Θετικός ο απόηχος των 2,7 εκατ. ετησίως για Έργα Οδοποιίας\nMε 14 θέματα στην ημερήσια διάταξη -που αφορούν κυρίως τεχνικά έργα της καθημερινότητας- συνεδριάζει σήμερα Δευτέρα, 25 Σεπτεμβρίου, το δημοτικό συμβούλιο δ. Δωρίδας, στις 19.00 το απόγευμα στο Λιδωρίκι, στον θετικό απόηχο των αποφάσεων της Περιφέρειας για αύξηση των κονδυλίων για έργα αγροτικής οδοποιίας (2,7 εκάτ. ευρώ σε κάθε δήμο ετησίως για 3 χρόνια με πρώτη δόση τον Οκτώβριο του 2017), που θα επηρεάσουν θετικά την περιοχή μας.\n9. Σύσταση επιτροπής προσωρινής - οριστικής παραλαβής του έργου με τίτλο: «Κατασκευή δεξαμενών ύδρευσης στο Δήμο Ευπαλίου» και αριθ. μελέτης 68/2008. (Εισηγητής: Αντιδήμαρχος κ. Ζέτος Παναγιώτης) 2\n10. Αναμόρφωση Προϋπολογισμού εσόδων - εξόδων Δήμου Δωρίδος οικονομικού έτους 2017, τροποποίηση Τεχνικού Προγράμματος εκτελεστέων έργων τρέχοντος έτους και έγκριση διενέργειας προμηθειών. (Εισηγητής: Εντεταλμένος Δημοτικός Σύμβουλος Προγραμματισμού κ. Φάκος Χαράλαμπος)\n11. Τροποποίηση της αριθ. 12/2017 απόφασης Δ.Σ., περί συγκρότησης επιτροπών (άρθρου 70 Ν. 3852/2010 & άρθρου 80 Ν. 3463/2006) για σύσταση καταστημάτων υγειονομικού ενδιαφέροντος για το έτος 2017. (Εισηγητής: Αντιδήμαρχος κ. Ζέτος Παναγιώτης)\nΑναρτήθηκε από ΔΩΡΙΣ RADICAL στις 8:59:00 π.μ.\nΕτικέτες ΔΗΜΟΤΙΚΟ ΣΥΜΒΟΥΛΙΟ, ΣΥΝΕΔΡΙΑΣΗ, ΤΕΧΝΙΚΑ ΘΕΜΑΤΑ, ΤΟΠΙΚΑ ΘΕΜΑΤΑ


Λαφαζάνης: Ο δωσιλογισμός εμποδίζει την διεκδίκηση των γερμανικών πολεμικών επανορθώσεων! – papaioannou-j.gr\nΝεκρός 15χρονος Παλαιστίνιος που δέχθηκε τα πυρά Ισραηλινών στρατιωτών\nΛαφαζάνης: Ο δωσιλογισμός εμποδίζει την διεκδίκηση των γερμανικών πολεμικών επανορθώσεων!\nΟ Π. Λαφαζάνης δήλωσε ότι ο σύγχρονος ραγιαδισμός έχει εμποδίσει μέχρι σήμερα να διεκδικηθούν αποτελεσματικά οι γερμανικές πολεμικές επανορθώσεις, διεκδίκηση η οποία είναι χρέος τιμής στα θύματα της ναζιστικής θηριωδίας.\nΟ επικεφαλης της Λαϊκής ενότητας και ο Νικος Σακούτης θα βρεθούν στους Πύργους Κοζάνης του Δήμου Εορδαίας στις εκδηλώσεις μνήμης για τους εκατοντάδες εκτελεσθέντες από τους ναζί την Κυριακή (29/4)\nΝα σημειωθεί ότι οι μαζικές εκτελέσεις στους Πύργους Ν. Κοζάνης είναι το δεύτερο Ολοκαύτωμα κατά τη\nδιάρκεια της ναζιστικής κατοχής στην Ελλάδα μετά από αυτό των Καλαβρύτων, το οποίο είχε ως συνέπεια την ολοκληρωτική καταστροφή του χωριού. Οι Γερμανοι αφού εκτέλεσαν του σύνολο , σχεδόν, του ανδρικού πληθυσμού προχώρησαν από το κάψιμο της μαρτυρικής αυτής κοινότητας.\nΛαφαζάνης: Στο σκαμνί για εθνική προδοσία οποίος πουλήσει την ΔΕΗ (video) – papaioannou-j.gr on 29 Απριλίου 2018 at 20:55\n[…] μονάδων από του Πύργους Εορδαίας όπου βρέθηκε προσκεκλημένος στο ετήσιο μνημόσυνο για του εκτελεσθέ… από τους […]


Επανακυκλοφορία του comic <<Marada The She-Wolf>>.\nΘέμα: Επανακυκλοφορία του comic <<Marada The She-Wolf>>. Δευ Αυγ 05, 2013 2:18 am\nΜε πάνω από ένα χρόνο καθυστέρηση,έγινε resolicitated το εξαιρετικό ''Marada The She Wolf'' από την Titan Books,του συγγραφέα Chris Claremont,με σχέδιο του John Bolton.Στην Αμερική είχε πρωτοδημοσιευτεί σε συνέχειες στην ανθολογία Epic Illustrated της Marvel,στις αρχές της δεκαετίας του 80.Στην Ελλάδα είχε δημοσιευτεί επίσης σε συνέχειες,υπό τη μορφή comic strip,στην εφημερίδα Απογευματινή,στα μέσα της δεκαετίας του 80.Πρόκειται για μιά απ' τις καλύτερες δουλειές και των δύο δημιουργών,αξίζει να του ρίξετε μιά ματιά.\nΘέμα: Απ: Επανακυκλοφορία του comic <<Marada The She-Wolf>>. Δευ Αυγ 05, 2013 2:31 pm\nΦίλε Nikos, σε ευχαριστώ που ανταποκρίθηκες στη πρόταση μου και έκανες την ανάρτηση για το She-Wolf στο forum. Θέλουμε να δούμε πολλά τέτοια threads στο μέλλον, για να αναδεικνύονται μερικά ιστορικά κόμικς και γιατί εκτός από forum συζητήσεων, επιδιώκουμε να γίνουμε και ένα forum ενημέρωσης. Αν έχεις κι άλλα τέτοια να μας πεις, τα περιμένουμε με αγωνία. (Όπως παρατήρησες, σουλούπωσα τις αναρτήσεις και τις έκανα μία, γιατί όπως αναγράφεται και στους κανόνες του forum, απαγορεύονται τα συνεχόμενα post από κάποιο χρήστη.)\nΘέμα: Απ: Επανακυκλοφορία του comic <<Marada The She-Wolf>>. Τρι Αυγ 06, 2013 2:25 pm\nΕυχαριστώ για τη βοήθεια στο σουλούπωμα,είχα δυσκολευτεί λίγο στην αρχή!\nΘέμα: Απ: Επανακυκλοφορία του comic <<Marada The She-Wolf>>. Τρι Αυγ 06, 2013 11:12 pm\nτο πρώτο καιρό είναι δύσκολο, αλλά σιγά σιγά το συνηθίζεις.


Γ. Πανούσης: «Θα δώσουμε δουλειά στους μετανάστες των Κέντρων Κράτησης»\nΠρώτη καταχώρηση: Παρασκευή, 20 Φεβρουαρίου 2015, 14:14\nΤην πρόθεση της κυβέρνησης να δώσει εργασία στους μετανάστες των Κέντρων Κράτησης, τα οποία θα κλείσουν μέσα στο επόμενο χρονικό διάστημα, γνωστοποίησε ο Γιάννης Πανούσης.\n«Θα τους βρούμε δικαίωμα εργασίας, με 6μηνη αναβολή (απέλασης). Η ελληνική γη χρειάζεται χέρια. Γιατί να έχουμε Μανωλάδες;» διερωτήθηκε ο αναπληρωτής υπουργός Προστασίας, προσθέτοντας πως «δεν μπορούμε πια να τους έχουμε στα Κέντρα Κράτησης. Ήδη, η Ευρώπη μάς κατηγορεί για τον τρόπο που χειριζόμαστε τα θέματα αυτά».\n«Αυτοί οι άνθρωποι θέλουν κοινωνική και ψυχολογική υποστήριξη. Θα βγαίνουν σιγά - σιγά, αφότου ταυτοποιηθούν και κατηγοριοποιηθούν. Σε όλα τα Κέντρα Κράτησης βρίσκονται 3.500 άνθρωποι. Στην Αμυγδαλέζα 1.100. Αν κάποιοι (εξ αυτών) έχουν ποινικές εμπλοκές, θα ελεγχθούν από το δικαστήριο, όχι από μια διοικητική κράτηση» ξεκαθάρισε.\n«Δεν θα βγουν χωρίς διεύθυνση και χωρίς περιοριστικούς όρους. Δεν πρόκειται να βγουν 400.000 σε μια μέρα, όπως ακούω. Οι υπερήλικες και τα νέα παιδιά θα βγουν πρώτα. Βρισκόμαστε σε επαφές με τον Δήμο Αθηναίων και άλλους φορείς προκειμένου να βρούμε τρόπους μεταστέγασης αυτών των ανθρώπων» πρόσθεσε ο Γιάννης Πανούσης σε δηλώσεις του στην τηλεόραση του ΣΚΑΪ.\nΤελευταία ενημέρωση: Παρασκευή, 20 Φεβρουαρίου 2015, 14:23\nεργασία σε μετανάστες


Ο Βλαδίμηρος Σεργκέγιεβιτς Σολοβιόφ γεννήθηκε στις 16 Ιανουαρίου 1853. Πατέρας του ήταν ο διάσημος Ρώσος ιστορικός Σεργκέι Μιχαήλοβιτς Σολοβιόφ. Ολοκλήρωσε τις γυμνασιακές του σπουδές στο 5ο Γυμνάσιο της Μόσχας, ενώ οι πανεπιστημιακές του σπουδές έγιναν στο Πανεπιστήμιο της Μόσχας από το 1869 μέχρι το 1873. Τον Ιούνιο του 1876 άρχισε να διδάσκει στο Πανεπιστήμιο, αλλά, εξαιτίας διάφορων δολοπλοκιών του καθηγητικού κατεστημένου, τον Μάρτιο του 1877 εγκατέλειψε τη Μόσχα και μετακόμισε στην Αγία Πετρούπολη. Εκεί έγινε μέλος της Επιστημονικής Επιτροπής του Υπουργείου Παιδείας και ταυτόχρονα δίδασκε στο Πανεπιστήμιο της πόλης, όπου το 1880 υποστήριξε την επί υφηγεσία διατριβή του. Το 1881 η καθηγητική δραστηριότητα του Σολοβιόφ διακόπτεται οριστικά, μετά την διάλεξη που έδωσε στις 28 Μαρτίου 1881, όπου διακήρυξε την πεποίθησή του ότι έπρεπε να δοθεί χάρη στους δολοφόνους του τσάρου Αλέξανδρου του Β΄. Η πράξη αυτή του Βλαδίμηρου Σολοβιόφ ήταν μια πράξη γενναιότητας, ειλικρίνειας, θάρρους και εντιμότητας, σύμφωνη με τις χριστιανικές του αρχές. Απελευθερωμένος από τα δεσμά της δημοσιοϋπαλληλικής νοοτροπίας, ο Σολοβιόφ αφοσιώνεται ολοκληρωτικά στη συγγραφή έργων εκκλησιαστικού περιεχομένου, στηριγμένα στις φιλοσοφικές του αντιλήψεις. Σχεδιάζει ένα τρίτομο έργο για την υπεράσπιση του Καθολικισμού, αλλά για διάφορες αιτίες, που έχουν σχέση τόσο με την λογοκρισία όσο και με τεχνικές δυσκολίες, αντί για τρεις τόμους, το 1886 εκδίδει το έργο του "Η Ιστορία και το μέλλον της θεοκρατίας", ενώ το 1889 εκδίδει, στη γαλλική γλώσσα και στο Παρίσι, το έργο του "Η Ρωσία και η οικουμενική εκκλησία". Η έκδοση των δύο αυτών έργων έγινε αφορμή για την εμφάνιση πλήθους εχθρών αλλά και δυσάρεστων καταστάσεων, οι οποίες έφτασαν μέχρι του σημείου να απαγορευτεί η δημοσίευση έργων του που αφορούσαν εκκλησιαστικά ζητήματα. Ο Σολοβιόφ όμως βρήκε και πάλι διέξοδο. Διάνοια ανοιχτή, αλλά και φύση προικισμένη με βαθιά φιλοσοφική παιδεία, αρχίζει να ασχολείται με ζητήματα πιο ενδιαφέροντα από την θεολογία και συγκεκριμένα με ζητήματα λογοτεχνικής κριτικής και αισθητικής. Μόνο λίγο πριν το τέλος της ζωής του θα επανέλθει στην μελέτη των φιλοσοφικών προβλημάτων.\nΟ Βλαδίμηρος Σολοβιόφ ήταν ένας "άστεγος" άνθρωπος, δίχως οικογένεια, δίχως συγκεκριμένη εργασία. Ως άνθρωπος ήταν διαχυτικός, γοητευτικός, εκρηκτικός. Το μεγαλύτερο μέρος της ζωής του το πέρασε στα εξοχικά σπίτια φίλων του ή στο εξωτερικό. Στα τέλη της δεκαετίας του 1890 η υγεία του επιβαρύνθηκε δραματικά και ο οργανισμός του εξασθένησε. Το καλοκαίρι του 1900 στη Μόσχα αρρώστησε βαριά και υποχρεώθηκε να μετακομίσει στο εξοχικό σπίτι του πρίγκιπα Πιότρ Νικολάγιεβιτς Τρουμπετσκόι στο Ούζκοε, όπου τότε ζούσαν οι φίλοι του, γνωστοί καθηγητές και στοχαστές, Σεργκέι Νικολάγιεβιτς και Ευγένιος Νικολάγιεβιτς Τρουμπετσκόι.\nΣτις 31 Ιουλίου 1900 ο Βλαδίμηρος Σολοβιόφ πέθανε από αρτηριοσκλήρωση, νεφρική ανεπάρκεια και γενική εξάντληση του οργανισμού του. Κηδεύτηκε στο νεκροταφείο Νοβοντεβίτσι, κοντά στον τάφο του πατέρα του. 'Ήταν μόλις 47 ετών.\nΣυγγραφέας: Vladimir Sergeuiévitch Soloviev\nΜια μικρή ιστορία για τον αντίχριστο\nΤρεις ομιλίες στη μνήμη του Φ. Μ. Ντοστογιέφσκι


antivaro: Ο φαιδρός της "δημοκρατίας" ... θέλει να δαγκώσει σαν φίδι\nΟ φαιδρός της "δημοκρατίας" ... θέλει να δαγκώσει σαν φίδι\nΤο τελευταίο κατόρθωμα ενος φαιδρού υποκειμένου: «Φυσικά και είμαι αντικομμουνιστής, αφού πιστεύω στην ελευθερία και στη δημοκρατία. Οι κομμουνιστές πιστεύουν στη δικτατορία του προλεταριάτου και εχθρεύονται τη δημοκρατία. Αλλά αυτή είναι και η βασική μας διαφορά. Εμείς και σεβόμαστε τη δική τους γνώμη και εξασφαλίζουμε την ελευθερία του λόγου και για αυτούς με τους οποίους διαφωνούμε. Για αυτό είμαστε δεξιοί. Όπως βλέπετε στο δικό μας πολίτευμα το ΚΚΕ μπορεί να είναι στη Βουλή και ας αμφισβητεί το Σύνταγμα. Αν κυβερνούσαν όμως οι κομμουνιστές, όπως έκαναν όπου κυβέρνησαν, εμάς όχι στη Βουλή δε θα μας είχαν, αλλά μάλλον θα ήμασταν στα γκούλαγκ μπροστά στα οποία τα ξερονήσια μοιάζουν με το Χίλτον»\nΔεξιός δηλώνει πως είναι ο φαιδρός ... και μας λέει πως σέβεται την ελευθερία, την δημοκρατία και το Σύνταγμα.\nΣεβασμός στην ΕΛΕΥΘΕΡΙΑ και στο ΣΥΝΤΑΓΜΑ !!! Ποιού ? Ολων ?\n... του εργάτη που τον εκβιάζει ο εργοδότης με απόλυση ... εαν απεργήσει ?? Που ακριβώς νομοθετεί το Σύνταγμα αυτή την “ελευθερία” εκβιασμού και που ακριβώς προφυλάσει τον εργάτη ?? Αλλά αυτό είναι το Σύνταγμα. Εχει “τρύπες” ... εκεί που χρειάζεται. Στα κρίσιμα σημεία.\n... του εργάτη που δεν τον πληρώνει ο εργοδότης ... παρά τον νόμο, επειδή δεν τον ελέγχει κανένας ?? Που ακριβώς το Σύνταγμα εξασφαλίζει τον εργάτη ?? Αλλά ... είπαμε έχει τρύπες ... εκεί που χρειάζεται.\n... του εργάτη που τον τρομοκρατεί ο εργοδότης ... εαν μπεί σε νόμιμο συνδικάτο ?? Που ακριβώς το Σύνταγμα ... προστατεύει το ίδιο το Σύνταγμα που προβλέπει ελευθερία συνδικαλισμού ??\n... της απεργίας που πάντα ο νόμος την κηρύσει ... παράνομη και καταχραστική ?? Που ακριβώς το Σύνταγμα ... προστατεύει το ίδιο το Σύνταγμα ... απο χιλιάδες αντισυνταγματικούς “νόμους” ??\n... του ταλαίπωρου που πάει να βρεί το δίκιο του στην δικαιοσύνη επειδή το Σύνταγμα “κηρύττει” την ισότητα όλων απέναντι στον νόμο ?? Οταν φτάνει διαπιστώνει πως δεν είναι ... ακριβώς όλοι ίσοι απέναντι στον νόμο ... και πως το Σύνταγμα το καταξεσκίζουν κάθε μέρα με “νόμους”.\n... του εργαζόμενου να πληρώνει φόρους και για τον αέρα που αναπνέει ... και την ελευθερία του καπιταλιστή να μην πληρώνει ποτέ παρά μόνο να τσεπώνει τους φόρους που μάζεψε το κράτος ?? Το Σύνταγμα τι ακριβώς κάνει ?? Το ίδιο παραμύθι ... τρύπες και αντισυνταγματικοί “νόμοι” !!!\n... του κοινωνικού αγαθού ?? Μπά όχι ... μόνο την “ελευθερία” της ιδιοκτησίας σε όλα !!! Απαγορεύει πουθενά το Σύνταγμα ... την ιδιοκτησία οποιουδήποτε κοινωνικού αγαθού ??\n... του λόγου και της άποψης ?? Ναι έτσι λέει τοΣύνταγμα. Αλλά την δικιά μου άποψη ποιός την ακούει ?? Σχεδόν κανένας. Φροντίζουν οι τρύπες και οι παράνομοι νόμοι να στήνουν το ξευτιλισμένο δίκτυο των γνωστών ΜΜΕ. Λέει πουθενά το Σύνταγμα πως οι εργαζόμενοι, η νεολαία, οι κοινωνικές ομάδες, τα πανεπιστήμια, τα συνδικάτα κλπ κλπ ... πρέπει να λειτουργούν (υποχρεωτικά λέμε) μέσα μαζικής ενημέρωσης ??\n... της ιδιοκτησίας ?? Απαγορεύει πουθενά το Σύνταγμα το γενικό δικαίωμα της ιδιοκτησίας ?? Αντίθετα το υπερασπίζεται με νύχια και με δόντια. Εδώ δεν υπάρχει καμμιά τρύπα. Οι τρύπες και οι παράνομοι νόμοι αρχίζουν ... όταν ο καπιταλιστής αρπάζει ιδιοκτησίες άλλων και όταν ο ταλαίπωρος προσπαθεί να υπερασπισθεί ένα σπιτάκι που έφτιαξε με ιδρώτα και αίμα.\n... της κάθε μαφίας και του κάθε οργανωμένου παράνομου ?? Ναι ναι ... το Σύνταγμα τα “καταδικάζει” ... αλλά στην πράξη ... πρέπει να έχουν κι΄αυτοί την “ελευθερία” τους αρκεί να δουλεύουν για το συμφέρον του καπιταλιστή μας. Ναι ναι ... είναι πολύ δύσκολη η πάταξη του οργανωμένου εγλήματος !!! Απαγορεύει πουθενά το Σύνταγμα ... τον νόμο της ζούγκλας στις ανθρώπινες κοινωνίες ??\n... του άνεργου ?? Ασχολείται κανένας με την “ελευθερία” του άνεργου ?? Υπερασπίζονται μόνο την “ελευθερία” να “κατασκευάζονται” άνεργοι !!! Λέει πουθενά το Σύνταγμα ... πως εξασφαλίζει την εργασία και την επιβίωση σε όλους ?? Να άλλη μια τρύπα ... σε κρίσιμο σημείο !!!\n... του εργάτη που τον εκμεταλλεύεται ο εργοδότης ?? Εχει καμμιά ελευθερία ο εργάτης ... να πραγματοποιήσει το τέλος της εκμετάλλευσης ?? Λέει πουθενά το Σύνταγμα ... πως “απαγορεύεται” η εκμετάλλευση ανθρώπου απο άνθρωπο ?? Εδώ δεν μιλάμε για τρύπα ... αλλά για πραγματική ρουφήχτρα.\nΝα λοιπόν ο γελοίος ... ποιά “ελευθερία” και ποιό “Σύνταγμα” ... υπερασπίζεται !!! Την “ελευθερία” και το “Σύνταγμα” του καπιταλιστή. Την αστική ελευθερία της ιδιοκτησίας και της εκμετάλλευσης με όργανο το αστικό Σύνταγμα !!!\nΑλλά δεν σέβεται μόνο αυτά ... σέβεται και την ΔΗΜΟΚΡΑΤΙΑ !!!\nΤην “δημοκρατία” των γνωστών εκλογικών νόμων !!! που το Σύνταγμα ... επιτρέπει να αλλάζουν σαν τα πουκάμισα. Λέει πουθενά το σύνταγμα πως η καθαρή αναλογική (με μετρημένα τα άκυρα και τα λευκά) ... είναι το πάγιος εκλογικός νόμος της κοινοβουλευτικής δημοκρατίας ??\nΤην “δημοκρατία” των καπιταλιστών που “μισθώνουν” ... το πολιτικό προσωπικό που την υπηρετεί. Θέλησε ποτέ καμμιά κοινοβουλευτική δημοκρατία ... να “τελειώσει” την συναλλαγή του καπιταλιστή με το πολιτικό προσωπικό που γουστάρει ?? Εγινε ποτέ στην παγκόσμια ιστορία της κοινοβουλευτικής δημοκρατίας ??\nΤην “δημοκρατία” ... που όταν κινδύνεψε απο τον ίδιο τον λαό ... φωνάξανε τους αγγλοαμερικάνους και χεράκι-χεράκι με τους γερμανοτσολιάδες την "υπεράσπισαν" ??\nΤην “δημοκρατία” ... που στο άψε σβήσε ... μπορεί να βγάλει παράνομο κάθε ΚΚΕ !!! Και τότε τι θα κάνει ο γελοίος Αδωνις. Θα υπερασπισθεί την ελευθερία της άποψης του ΚΚΕ ?? Χα χα !!! Θα κάνει οτι έκαναν οι προγονοί του ... όταν είχαν το ΚΚΕ στην παρανομία ... σχεδόν 30 χρόνια και ότι κάνουν οι συνάδελφοι “δημοκράτες” του φαιδρού που έχουν κηρύξει παράνομα τα ΚΚ στην μισή Ευρώπη.\nΤην “δημοκρατία” ... να λές την αποψή σου ... αλλά όταν αρχίζει αυτή να γίνεται επικίνδυνη ... όταν αρχίζει να την ακούει η μάζα ... ως δια μαγείας αυτή η δημοκρατία “μετατρέπεται” σε ανοιχτή φασιστική δικτατορία του κεφαλαίου ?? Και τότε τι ακριβώς θα κάνει ... ο Αδωνις ?? Θα υπερασπισθεί την δημοκρατία ?? Καλό εεεε !!!\nΝα λοιπόν ο φαιδρός ποιά “δημοκρατία” υπερασπίζεται !!! Την “δημοκρατία” του καπιταλιστή ... την αστική δημοκρατία.\nΜάλλον τώρα μπορούμε να συνεννοηθούμε για τα παρακάτω.\nΟ ίδιος γελοίος τύπος ... λατρεύει την αρχαία αθηναική δημοκρατία των 30.000 ιδιοκτητών-ψηφοφόρων ... που εξασκούσαν την “δημοκρατία” ... με την “ευγενική χορηγεία” 150.000 δούλων !!!\nΚαι λέμε ρε γελοίο υπηρετριάκι των αφεντικών σου ... φτάνει εκείνη ώρα που ο λαός θα θελήσει να πάρει στα χέρια του ... τον πλούτο και τα μέσα παραγωγής ... έτσι ακριβώς όπως λένε οι κομμουνιστές !!! Ενας λαός που δεν θα θέλει να τον κυβερνάς εσύ γελοίε και οι άλλοι ομοιοί σου !!! Ενας λαός που θα σε γράφει στ΄αρχίδια του όταν αποφασίσει να σας τα πάρει.\nΤι θα κάνεις εσύ τότε ρε ?? Θα υπερασπισθείς την δημοκρατία και θα πείς σε αυτόν τον λαό ... παρακαλώ περάστε και εφαρμόσετε την θελησή σας ??\nΘα υπερασπισθείς την δημοκρατία που θα έχει αποφασίσει ... να μην υπάρχουν καπιταλιστές ?? Δεν θα φωνάξεις ρε δουλικό με όση τσιρίδα θα σου έχει απομείνει ... τους φίλους σου στο Αμέρικα και στην πολιτισμένη Ευρώπη να έρθουν με τα αεροπλανοφόρα να σε σώσουν ?? Πάντα έτσι δεν κάνατε ρε "δημοκράτες" ?? Δηλαδή θα μας αδειάσεις την γωνιά ήσυχα και ωραία ... και θα πας στην δουλίτσα που θα αποφασίσει για σένα η εκείνη δημοκρατία ??\nΦαιδρέ "δημοκράτη" εαν το κάνεις αυτό εσύ και οι ομοιοί σου ... θα έχουμε φτάσει στην αληθινή δημοκρατική κυριαρχία του κάθε εργαζόμενου ... δηλαδή στην πραγματική κυριαρχία του προλεταριάτου ... χωρίς την ανάγκη καμμιάς διχτατορίας !!!\nΟμως εσύ φαιδρό οργανέτο και αυτοί που δουλικά υπηρετείς ... βρωμίζοντας με τον αισχρό τρόπο σας τις έννοιες ελευθερία και την δημοκρατία ... δεν έχετε κανένα σκοπό να κάνετε στην πάντα ... δημοκρατικά και όμορφα !!! Ολοι το ξέρουμε ... και απ΄την ιστορία σας και απο την ελάχιστη λογική που διαθέτουμε.\nΟι προγονοί σου γελοίε, την Μακρόνησο ... την βάφτισαν Παρθενώνα ... και εσύ την λές Χίλτον !!! Και δεν κάνεις μόνο αυτό ... μας λές οτι τα Μακρονήσια ... ήταν Χίλτον μπροστά στα γκούλαγκ των κομμουνιστών !!!\nΤο λές αυτό χωρίς μάλλον να καταλαβαίνεις πως η απλή λογική οδηγεί τον οποιονδήποτε έχει λιγάκι μυαλό παραπάνω απο σένα στο συμπέρασμα πως ... αφού τα γκούλαγκ είναι τόσο χειρότερα απο τα μακρονήσια ... όταν φτάσει η ώρα, ο λαός με τους κομμουνιστές να πάρουν την εξουσία απ΄τα αφεντικά σου (ή ακόμα καλύτερα για να μην φτάσει εκείνη η ώρα) ... για να μην ανοίξουν οι κομμουνιστές τα γκούλαγκ, θα πρέπει εσύ και οι ομοιοί σου να προλάβετε να ανοίξετε τα ξερονήσια !!!\nΡε κοιτάξτε έναν "δημοκράτη" που έφτασε. Ο φαιδρός της "δημοκρατίας" και της "ελευθερίας" ... θέλει να δαγκώσει σαν φίδι.\nΤοιούτος "δημοκράτης" και "υπερασπιστής" της ελευθερίας είναι ... αυτό το ξεφωνημένο τσιράκι των αφεντικών του. Κοιτάξτε τι ωραία και καλά ... ο "δημοκράτης" έχει κρυμμένο κάτω απο τη μάσκα του ... το φασισταριό που όλοι καταλαβαίνουμε οτι είναι. Η μεταμόρφωση ολοκληρώνεται ... η φαιδρή πεταλουδίτσα γίνεται σκουλήκι ... ο υπηρέτης της "δημοκρατίας" παίρνει την αποκρουστική μορφή του φασίστα ... που μεγαλοπρεπώς δηλώνει πως είναι αντικομμουνιστής !!!\nΟλοι ξέρουμε πως ο φασίστας είναι αντικομμουνιστής. Δεν μας είπε κάτι καινούργιο. Ο φασίστας δηλώνει πως είναι αντικομμουνιστής ... όταν φοβάται.\nΔεν φοβάται ... γενικά τον κομμουνιστή.\nΦοβάται τον λαό που θα αρχίσει να ακούει τον κομμουνιστή.\nΦοβάται τον λαό τώρα που ξεβρακώνονται τα δικά του αναχώματα που τον "προφύλαξαν" μέχρι τώρα απο να ακούει τον κομμουνιστή.\nΦοβάται τον λαό που θα αποφασίσει να πάρει το μέρος του κομμουνιστή. Αυτό τρέμει ο φασίστας. Και όσο φοβάται τόσο πιό πολύ καταφεύγει στην βία ή στην απειλή βίας.\nΔεν φοβάται τα γκούλαγκ του κομμουνιστή. Τρέμει τα γκούλαγκ που θα στήσουν γι΄αυτόν ... αυτοί που μέχρι χτές τον χειροκροτούσαν, τον ψήφιζαν, τους κορόιδευε και τους εκμεταλλευόταν. Τρέμει επειδή ξέρει πως δεν θα τα αποφύγει ... εαν το "παίξει" φασίστας μέχρι το τέλος. Απ΄αυτόν εξαρτάται.\nΑς το καταλάβει λοιπόν ο γελοίος "δημοκράτης". Η διχτατορία του προλεταριάτου ... είναι η πραγματική δημοκρατία που έχει απλλαχτεί απο τα κοινωνικά πράσιτα. Οι "δημοκράτες" που δεν φοβούνται καθόλου την φασιστική δικτατορία ... τρέμουν την διχτατορία του προλεταριάτου ... όχι επειδή θα τους εξοντώσει ως ανθρώπους ... αλλά επειδή θα τους εξοντώσει ως εκμεταλλευτές. Τρέμουν την διχτατορία του προλεταριάτου ... επειδή καταλαβαίνουν πως για πρώτη φορά στην ζωή τους θα πρέπει να αγωνιστούν σκληρά ... για να διατηρήσουν τα παλιά κεκτημένα που η κοινωνία αποφάσισε να τους τα πάρει. Τρέμουν επειδή θα πρέπει να πολεμήσον ενάντια στην ίδια την κοινωνία.\nΗ διχτατορία του προλεταριάτου ... θα πέσει στο κεφάλι τους ...\n... επειδή δεν μπορούν να παραιτηθούν απο την εκμεταλλευτική τους θέση\n... επειδή δεν είναι δημοκράτες\n... ακριβώς επειδή είναι φασίστες.\nΣαν σήμερα 1 Ιουνίου – Μια ματιά στην ιστορία του τόπου και του κόσμου - [image: roza luxemburg]Σαν σήμερα 1 Ιουνίου – Μια ματιά στην ιστορία του τόπου και του κόσμου. Γεγονότα και πρόσωπα που έμειναν στην ιστορία και δεν πρέπ...\nΚΚΕ: Όταν η τηλεργασία στα χέρια του κεφαλαίου μετατρέπεται σε όπλο για μεγαλύτερη εκμετάλλευση των εργαζομένων - Νέο φυλλάδιο του Κόμματος, με το οποίο απευθύνεται στους εργαζόμενους των κλάδων όπου η τηλεργασία ήρθε για να μείνει The post ΚΚΕ: Όταν η τηλεργασία στα...\nΚούβα: Με επιτυχία φάρμακο κατά του Covid-19 σε ηλικιωμένους! (vid) - Τα νέα του Ροβεσπιέρου Μετά από ένα μήνα ούτε ένας από τους 500 ηλικιωμένους που έλαβαν προληπτικά το φάρμακο «Biomodulin T» δεν μολύνθηκε από τον κορωνο...


Στάνλεϊ Τζόνσον: Δεν παραβίασα τους κανόνες με το ταξίδι μου στην Ελλάδα | Protagon.gr\nΟ Στάνλεϊ Τζόνσον σε δηλώσεις του στο Οpen από το εξοχικό του στο Πήλιο | open\nΣτάνλεϊ Τζόνσον: Δεν παραβίασα τους κανόνες με το ταξίδι μου στην Ελλάδα\nΟ πατέρας του βρετανού πρωθυπουργού υπερασπίστηκε την απόφασή του να έλθει στο εξοχικό του στο Πήλιο, παρά το ότι υπάρχει σύσταση σε Βρετανούς να αποφεύγουν τις άσκοπες μετακινήσεις\nProtagon Team 4 Ιουλίου 2020, 11:15\nΟ Στάνλεϊ Τζόνσον σε δηλώσεις του στο Οpen από το εξοχικό του στο Πήλιο\nΕνώ στη χώρα του συνεχίζεται η συζήτηση για το κατά πόσο παραβίασε τους κανονισμούς που ζητούν την αποφυγή «ασκοπών μετακινήσεων», ο Στάνλεϊ Τζόνσον, πατέρας του βρετανού πρωθυπουργού Μπόρις Τζόνσον, συνεχίζει να περνά τις διακοπές του στην Ελλάδα.\nΣε ερώτηση από το Open την Παρασκευή για τις αντιδράσεις των Βρετανών και του γιου του για το ταξίδι, ο Στάνλεϊ Τζόνσον είπε ότι δεν παραβίασε τους κανόνες για τον κορονοϊό, αλλά και ότι δεν γνωρίζει για τις αντιδράσεις στη Βρετανία. «Εχω έρθει εδώ για να περάσω χρόνο ήσυχα και να οργανώσω το σπίτι. Δεν έχω προλάβει να ενημερωθώ», επισήμανε.\nΗ Ελλάδα στη «λευκή λίστα» της Βρετανίας – Χωρίς υποχρέωση 14ήμερης καραντίνας\nΥπογράμμισε ακόμη ότι δεν ανέβασε τα βίντεο στο Instagram με την προσγείωση στην Αθήνα με πτήση από τη Βουλγαρία για να δείξει πως περιφρονεί και παραβιάζει τους κανόνες. Πάντως ήδη τα έχει κατεβάσει από το προφίλ του.\n«Ηταν πάντα απόλυτα ξεκάθαρο από την ελληνική κυβέρνηση ότι το μόνο που απαγορευόταν ήταν οι αφίξεις με απευθείας πτήσεις από την Αγγλία. Αυτό διάβασα στον ελληνικό Τύπο, νομίζω πως ήταν υπουργός Τουρισμού, που το επιβεβαίωσε», είπε.\n΄Και πρόσθεσε: «Ηταν πάντοτε πολύ μεγάλη μου χαρά να έρχομαι στην Ελλάδα. Ας ανοίξουμε αυτή την αερογέφυρα όσο πιο γρήγορα μπορούμε».\nΧθες Παρασκευή ο Μπόρις Τζόνσον κλήθηκε να απαντήσει σε βρετανούς δημοσιογράφους για το ζήτημα του πατέρα του. Αρχικά τους είπε ότι «πρέπει να θέσετε το ερώτημα σε εκείνον», αργότερα όμως, στα επίμονα ερωτήματα περιορίστηκε να πει ότι δεν θα μπει σε οικογενειακές συζητήσεις.\nΠολιτικό θέμα στη Βρετανία το ταξίδι του πατέρα Τζόνσον στο Πήλιο\nΣτο Πήλιο για διακοπές μέσω Βουλγαρίας ο πατέρας του Μπόρις Τζόνσον\nΜάχιμος Μπόρις! Ο Τζόνσον πήρε κάμψεις για να δείξει ότι είναι «γεμάτος ενέργεια»\nΑναζητώντας τον νέο Τσόρτσιλ


Χρηματιστήριο Αξιών Αθηνών: Αποποίηση ευθυνών\nΤι εγινε καλπ? Μιλησες με κανα δικηγορο και σε ταραξε!!\nMay 11, 2007, 9:41:00 PM\nδεν γίνεται αλλοιώς... δεν φέρω εγώ ευθύνη αν κάποιος επιλέξει π.χ. ΕΤΕ, είμαστε μεγάλα παιδιά!\nφίλε να χρησιμοποιήσω λινκ κι εγω για την αποποίηση.πολυ μου άρεσε...\nDec 20, 2007, 5:51:00 PM\nόλα είναι θεμιτά αρκεί να υπάρχει λινκ με τη πηγή...\nDec 24, 2007, 6:54:00 PM


Μια από τις μεγαλύτερες κυβερνοεπιθέσεις υπέστη το Ισραήλ! - SecNews\nHome / /infosec / Μια από τις μεγαλύτερες κυβερνοεπιθέσεις υπέστη το Ισραήλ!\nΜια από τις μεγαλύτερες κυβερνοεπιθέσεις υπέστη το Ισραήλ!\nSecWorld /infosec 27 Ιανουάριος, 2016 2:36 μμ\nΟ υπουργός Υποδομών, Ενέργειας και Υδάτων του Ισραήλ, Yuval Steinitz είπε στους συμμετέχοντες του CyberTech 2016 στο Tel Aviv ότι η Ισραηλινή Δημόσια Αρχή Ηλεκτρικής Ενέργειας υπέστη μια σοβαρή επίθεση στον κυβερνοχώρο.\nΟι επιτιθέμενοι χτύπησαν την Δημόσια Αρχή με ένα κακόβουλο λογισμικό που προκάλεσε προβλήματα στα εσωτερικά συστήματα και κάποια αυτά εξακολουθούν και τώρα να μην δουλεύουν σωστά!\nΟ υπουργός δήλωσε την Τρίτη ότι οι υπάλληλοι προσπαθούν να το εξουδετερώσουν κι εντωμεταξύ η Jerusalem Post περιγράφει το περιστατικό ως μια από τις μεγαλύτερες κυβερνοεπιθέσεις που έχουν συμβεί στο Ισραήλ.\n“Χθες εντοπίσαμε μια από τις μεγαλύτερες κυβερνοεπιθέσεις που έχουμε βιώσει”, είπε ο Steinitz. “Ο ιός έχει ήδη αναγνωριστεί και το κατάλληλο λογισμικό έχει ήδη ετοιμαστεί για να τον εξουδετερώσει. Έπρεπε να παραλύσουμε πολλούς από τους υπολογιστές της Ισραηλινής Αρχής Ηλεκτρικής Ενέργειας. Χειριζόμαστε την κατάσταση κι ελπίζω ότι σύντομα το πρόβλημα να λυθεί αλλά δυστυχώς τώρα πολλοί υπολογιστές δεν λειτουργούν όπως θα έπρεπε.”, αναφέρει το άρθρο την Τρίτη από την εφημερίδα Times του Ισραήλ.\nΗ επίθεση εντοπίστηκε την Δευτέρα όταν η θερμοκρασία στην Ιερουσαλήμ είχε πέσει κάτω από το μηδέν και αυτό προκάλεσε ρεκόρ στην κατανάλωση ηλεκτρικής ενέργειας. Σε απάντηση το εθνικό Γραφείο Διαδικτύου του Ισραήλ έκλεισε τμήματα του δικτύου ηλεκτρικής ενέργειας του Ισραήλ.\nΌπως συμβαίνει συνήθως σε αυτές τις περιπτώσεις, είναι δύσκολο να αποδοθεί η επίθεση σε κάποιον συγκεκριμένο δράστη. Ο Ισραηλινός Υπουργός Ενέργειας δεν εντόπισε κανέναν δράστη και πιθανόν πρέπει να περιμένουμε για περεταίρω ανάλυση του λογισμικού.\nΗ επίθεση εγείρει την προσοχή σχετικά με το επίπεδο ασφαλείας υποδομών ζωτικής σημασίας παγκοσμίως. Ο Steinitz πρόσθεσε ότι η επίθεση ήταν ένα παράδειγμα της ευαισθησίας των υποδομών σε κυβερνοεπιθέσεις και δείχνει πόσο σημαντικό είναι να προετοιμαζόμαστε για τέτοια περιστατικά.\nΜια από τις μεγαλύτερες κυβερνοεπιθέσεις υπέστη το Ισραήλ! was last modified: Ιανουάριος 27, 2016, 2:13 μμ by SecWorld\nUpdated on 27/01/2016 14:13 by SecWorld


Το αγοράκι με τα σπίρτα! – dailyopinion.gr\nHome > ΑΠΟΨΗ > Το αγοράκι με τα σπίρτα!\n–Λέει πως εκλέχθηκε για να υλοποιήσει το Μνημόνιο. Και πώς ό,τι κάνει σήμερα, το ήξερε ο λαός που τον ψήφισε τον Σεπτέμβριο…\nΣτην προεκλογική εκστρατεία του Σεπτεμβρίου, είχε υποσχεθεί ότι δεν θα μειώσει τις συντάξεις. Και τώρα τιςκατακρεουργεί.\n–σφαγιάζει τις κύριες συντάξεις των καινούργιων συνταξιούχων,\n–μειώνει τις επικουρικές (κατά τη ρήτρα μηδενικού ελλείμματος, που αποκήρυσσε πέρσι) όλων των συνταξιούχων,\n–μειώνει επί πλέον κατά 6% τις επικουρικές μέσω κρατήσεων για υγειονομική κάλυψη (πράγμα που δεν υπήρχε πριν)\n–μειώνει κατά 2% επί πλέον τις κύριες όλων των συνταξιούχων (αύξηση κρατήσεων για υγειονομική περίθαλψη συνταξιούχων από 4% σε 6%).\n–Ούτε είχε «υποσχεθεί» τέτοιας κλίμακας αύξηση των εισφορών στους ελεύθερους επαγγελματίες και τους αυτό-απασχολούμενους.\n–Ούτε είχε «υποσχεθεί» ότι οι άλλες ευρωπαϊκές χώρες θα κλείσουν τα σύνορά τους στην Ελλάδα.\n–Ούτε είχε «υποσχεθεί» πως μετά την πρόσφατη ανακεφαλαίωση των τραπεζών θα καταρρεύσουν οι τράπεζες! Ξανά…\n–Και τα capital controls δεν τα είχε υποσχεθεί πέρσι τον Ιανουάριο – αντίθετα τα απέκλειε κατηγορηματικά ως «κινδυνολογία»! Και μετά τα έκανε…\nΟ Σαμαράς είχε βάλει τους αγρότες να δηλώνουν έσοδα-έξοδα και να πληρώνουν 13% από τα καθαρά κέρδη τους. Κι έτσι – κατ’ ομολογία των ίδιων των αγροτών – μπήκε τέλος στο κύκλωμα των «μεσαζόντων».\n–Τα μέτρα για το ασφαλιστικό τα ζήταγαν κι από την κυβέρνηση Σαμαρά!\n–Ποια μέτρα αντιπροτείνετε εσείς;\nΤώρα ο Τσίπρας «πέτυχε» το ανάποδο: Με μεγαλύτερους φόρους να έχουμε μεγαλύτερα ελλείμματα. Γιατί; Γιατί μας ξανάβαλε σε ύφεση! Εκεί που είχαμε βγει στην ανάκαμψη…\nΚι αυτό του λένε και οι «θεσμοί» – τρομάρα του:\nΚαι κάθε φορά που προτείνει «ισοδύναμα» αναγκάζεται να… απολογείται ο Κυριάκος για τα «ισοδύναμα» που προτείνει,αντί να απολογείται ο Τσίπρας για την καταστροφή που φέρνει!\nΣύμφωνοι δεν πρέπει «να βιαστεί»…\nΗ αντιπολίτευση δεν καλείται να… νουθετήσει ή να «εκπαιδεύσει» τον Τσίπρα να γίνει «καλύτερος».


Τα διατροφικά οφέλη του κάστανου - Ecozen\nΑρχική Ειδήσεις Τα διατροφικά οφέλη του κάστανου\n18 Νοεμβρίου 2014 - 20:02\nΗ διατροφική τους σύσταση είναι τέτοια ώστε να προκαλούν κορεσμό και να παρέχουν την απαραίτητη ενέργεια μέχρι το επόμενο γεύμα, ενώ περιλαμβάνουν σοβαρά ευεργετικά στοιχεία που ενισχύουν την υγεία.\nΛόγω της υψηλής περιεκτικότητάς τους σε φυτικές ίνες, συμβάλλουν στην εύρυθμη λειτουργία του εντέρου και στη ρύθμιση της αρτηριακή πίεσης. Επιπλέον, αποτελούν μία τροφή «φιλική» προς τα άτομα που πάσχουν από διαβήτη.\nΛόγω της υψηλής περιεκτικότητάς τους σε βιταμίνη C, έχουν μεγάλη αντιοξειδωτική δράση, παρέχοντας ταυτόχρονα προστασία από της βλαβερές συνέπειες των ελευθέρων ριζών που διεισδύουν στον οργανισμό μέσω της διατροφής, της ρύπανσης της ατμόσφαιρας, του καπνίσματος και της ακτινοβολίας.\nΠροτείνονται προς κατανάλωση σε άτομα που πάσχουν από καρδιαγγειακές νόσους αφού δεν περιέχουν χοληστερόλη, είναι φτωχά σε νάτριο και πλούσια σε φυτικές.\nΤα κάστανα ανήκουν στην ευρύτερη ομάδα των καρπών, αλλά διαφοροποιούνται πολύ από τους υπόλοιπους «συγγενείς» καρπούς ως προς τη σύστασή τους. Η βασική διαφοροποίηση του κάστανου από καρπούς όπως τα φιστίκια, τα αμύγδαλα ή τα καρύδια έγκειται στην περιεκτικότητά τους σε λίπος.\nΤα κάστανα περιέχουν λίπος σε ποσοστό 2% ενώ τα φιστίκια σε ποσοστό 67%, τα αμύγδαλα σε ποσοστό 85% και τα καρύδια σε ποσοστό 91%. Αυτομάτως αυτή η διαφορά οδηγεί με τη σειρά της σε μεγάλη… διαφορά στις θερμίδες. Τα κάστανα «δίνουν» περίπου 213 θερμίδες ανά 100 γρ., έναντι 580, 597 και 654 θερμίδες που δίνουν τα φιστίκια, τα αμύγδαλα και τα καρύδια αντίστοιχα.\nΠροηγούμενο άρθροΑναγκαία η ενυδάτωση οργανισμού μέσου… φαγητού!\nΕπόμενο άρθροΈως την Τετάρτη η διαβούλευση του ν/σ για απόβλητα – Τι πρόβλέπει


Μετά το ep "ΦΑΙΑ ΟΥΣΙΑ" κυκλοφορεί το video clip - ΔΕΝ ΜΕ ΤΡΟΜΑΖΕΙ απο τον VALE. | Rapnroll.gr\nAlbum Review: Conway - From King to a GOD: Blast...\nΜετά το ep "ΦΑΙΑ ΟΥΣΙΑ" κυκλοφορεί το video clip - ΔΕΝ ΜΕ ΤΡΟΜΑΖΕΙ απο τον VALE.\nΜετά το ep “ΦΑΙΑ ΟΥΣΙΑ” κυκλοφορεί το video clip – ΔΕΝ ΜΕ ΤΡΟΜΑΖΕΙ απο τον VALE.\nΜετά το ep “ΦΑΙΑ ΟΥΣΙΑ” κυκλοφορεί το video clip – ΔΕΝ ΜΕ ΤΡΟΜΑΖΕΙ απο τον VALE. Στο beat αυτή την φορά είναι ο στενός φίλος BLAKE Από ΚΟΥΜΑΝΤΑ ΘΑΝΑΤΟΥ ενώ στην ηχογράφηση, την μίξη και το μάστερ ο JK ONE για το MIXDOWN STUDIOS. Τις λήψεις και την επεξεργασία του VIDEOCLIP ανέλαβε ο BLAKE σε συνεργασία με τον VALE.\nΜε πλάνα από το συχνό σημείο απόδρασης για εμάς στο βουνό πάνω απ’την Χρυσούπολη Περιστεριου καθώς και στο δημοτικό σχολείο που περάσαμε όλα τα χρόνια μας παίζοντας μπάλα.\nΟ τίτλος του κομματιού είναι “ΔΕΝ ΜΕ ΤΡΟΜΑΖΕΙ” με ρεαλιστικό στίχο για παλιές εποχές και τι έχει αλλάξει μέχρι σήμερα. Έχουν αλλάξει πολλά πράγματα μα πλέον τίποτα δεν με τρομάζει!\nfaia ousia, Greek Hip Hop, greek rap, vale, vale den me tromazei, δεν με τρομάζει, δεν με τρομάζει vale, Ελληνικο Hip Hop, ελληνικό ραπ


Το κείμενο που ακολουθεί εκτός από κοινωνικό είναι λίγο πικραμένο, ελαφρώς θυμωμένο, ίσως υπερβολικό και σαφώς μεγάααλο. Η δημιουργός του το συνέταξε με την ιδιότητα της εργαζόμενης, της μαμάς, της νοικοκυράς και της συζύγου, με αλφαβητική σειρά. Όλες οι ιδιότητες ήταν σύμφωνες ως προς το περιεχόμενο και εξίσου αχτένιστες. Ζητούν την υπομονή και την κατανόησή σας.\nΗ κοινωνία σε προετοιμάζει και σε επιβραβεύει για πολλά με διάφορους τρόπους. Δίνεις εξετάσεις για δίπλωμα οδήγησης και ύστερα μπορείς να χειρίζεσαι ένα σύνθετο μηχάνημα το οποίο, ανάλογα με την όψη του, μπορεί να προσδίδει στυλ ή ακόμα και κύρος. Εργάζεσαι σε μια θέση και ακόμα και αν η αμοιβή δεν είναι υψηλή ή οι αρμοδιότητες πολλές, συγκαταλέγεσαι αμέσως στα χρήσιμα μέλη του κοινωνικού μηχανισμού και ανταμείβεσαι ξανά με κύρος.\nΚανείς, όμως, δεν σε προετοιμάζει για να αποκτήσεις οικογένεια και σίγουρα κανείς δεν σε ανταμείβει. Μια γυναίκα εργάζεται, έχει σταδιοδρομία, ζει τη ζωή ενός ενήλικα, διατηρεί σχέσεις και φιλίες, παντρεύεται (άλλη μια αμφιλεγόμενη μορφή καταξίωσης κατά την ταπεινή μου γνώμη) και κάπου εκεί τελειώνει η ανοδική, ας την ονομάσουμε έτσι, πορεία της. Μετά κάνει παιδιά. Αυτό το γεγονός χαιρετίζεται από το πολύ στενό περιβάλλον, το οποίο της αναγνωρίζει ότι έφερε σε πέρας το καθήκον της τεκνοποίησης και ολοκληρώθηκε. Πέραν αυτού, η προηγούμενη ζωή της αρχίζει σιγά σιγά να χάνεται στη λήθη. Επαγγελματικά δεν είναι εξίσου επιθυμητή με παλιότερα γιατί έχει παιδί! Κοινωνικά περιορίζεται επειδή επικρατεί σιωπηρά η άποψη ότι τα παιδιά είναι ιδιωτική υπόθεση και όταν κυκλοφορούν ενοχλούν. Αφήνω στην άκρη την υποδομή που είναι ανύπαρκτη για να κυκλοφορήσεις με ένα παιδί και εστιάζω καθαρά στη συμπεριφορά των ανθρώπων, ακόμα και όσων είναι και οι ίδιοι γονείς. Τα παιδιά στη χώρα μας συνυπάρχουν με ενήλικες το καλοκαίρι στην παραλία και την Κυριακή στην ταβέρνα.\nΤελειώνοντας το σχολείο γνωρίζεις πάνω κάτω τις επιλογές που έχεις σχετικά με την υπόλοιπη ζωή σου, όσον αφορά τις σπουδές, τις δυνατότητες επαγγελματικής αποκατάστασης και άλλα σπουδαία όπως την πιστοληπτική σου ικανότητα και την ενδεχόμενη αγοραστική σου δύναμη. Για τη δημιουργία οικογένειας δεν γίνεται ποτέ λόγος. Μπορεί να είναι νωρίς σε αυτήν τη φάση για να την σκέφτεσαι άμεσα και πρακτικά, αλλά αυτό δεν σημαίνει ότι δεν πρέπει να γνωρίζεις τι αφορά. Κανείς δεν αναφέρεται στη δομή και το ρόλο της και στις αλλαγές που επιφέρει. Οι γυναίκες δεν γνωρίζουν τι συνεπάγεται επαγγελματικά η μητρότητα, δεν γνωρίζουν πρακτικά και ουσιαστικά πόσο χρόνο και πόση ενέργεια πρέπει να αφιερώσεις στη σωματική και συναισθηματική φροντίδα ενός μικρού ανθρώπου, δεν γνωρίζουν με λεπτομέρειες την ψυχολογική αναστάτωση που θα αντιμετωπίσουν οι ίδιες και την έκταση που μπορεί να πάρει η επιλόχειος κατάθλιψη, μια κατάσταση που ίσως να μην μπορείς να ξεπεράσεις μόνη σου.\nΗ δομή της σημερινής κοινωνίας στην Ελλάδα αγκαλιάζει τη γυναίκα που έφερε στον κόσμο ένα παιδί τις τέσσερις πρώτες μέρες που παραμένει στο μαιευτήριο και ύστερα τη στέλνει στην ευχή του Θεού να κάνει ό,τι καταλαβαίνει. Η γυναίκα που αποφασίζει να διακόψει την εργασία της για να μεγαλώσει το παιδί της χάνει απότομα και αμετάκλητα την κοινωνική της θέση, συνήθως δεν αναφέρεται καν ως μητέρα αλλά ως νοικοκυρά. Ανταλλάσσει δηλαδή την αμειβόμενη εργασία για να μαγειρεύει βλέποντας τηλεόραση. Εκείνη που συνεχίζει την εργασία αναθέτει συνήθως τη φροντίδα του παιδιού στη δική της μητέρα και επανεντάσσεται πιο αρμονικά σε ένα σύνολο που μας επιτρέπει να γινόμαστε μητέρες μόνο στα εγγόνια μας.\nΤον πρώτο χρόνο που δεν εργαζόμουν καθόλου, η συνηθέστερη ερώτηση που άκουγα ήταν αν βαριέμαι που δεν δουλεύω και ασχολούμαι με το μωρό και αν μας επηρεάζει οικονομικά το γεγονός ότι δεν έχω εισόδημα. Η απάντηση ήταν θετική και στις δύο περιπτώσεις επειδή η φροντίδα του μωρού είναι απαιτητική και αυστηρά επαναλαμβανόμενη και επειδή το οικογενειακό εισόδημα είχε μειωθεί. Ωστόσο, η εργασία για μένα είναι βιοπορισμός, αίσθηση ανεξαρτησίας και ευτυχώς αρκετά συχνά είναι και ευχαρίστηση. Ποτέ δεν υπήρξε αντίδοτο στην πλήξη. Τον χρόνο αυτό χρειάστηκε να περάσω από πολλά ακραία συναισθήματα, όπως τον θυμό που δεν ζούσα όπως πριν, τη ζήλια που ο μπαμπάς του γιου μου εξακολουθούσε να διατηρεί την επαγγελματική του ιδιότητα και να φεύγει άυπνος κάθε πρωί από το σπίτι για να εργαστεί στο γραφείο του που φάνταζε τόπος μαγικός σε μένα και την απίστευτη θλίψη που κινδύνευε να μου στερήσει την απόλαυση της μοναδικής εμπειρίας της μητρότητας. Η δημιουργία οικογένειας είναι προσωπική επιλογή και ανήκει στην ιδιωτική σφαίρα αλλά έχει ουσιαστική παρουσία στην κοινωνία και αξίζει υποστήριξη και αναγνώριση.\nΓια μια πρώτη γνωριμία με τις σχολές γονέων, κάντε μια επίσκεψη εδώ.\nΑναρτήθηκε από Διόνα στις 2:52 μ.μ.\nΓια άλλη μια φορά θίγετε κρίσιμα θέματα τα οποία η πολιτεία και η κοινωνία αδυνατούν (;) να αντιμετωπίσουν. Δεν είχα ιδέα για τις σχολές γονέων, κανονικά θα έπρεπε να είχαμε και απολυτήριες εξετάσεις γονέων και πολλοί να κόβονταν :P\nΜην πω να στειρώνονταν.\nχθες, ενας φιλος, μας ενημερωσε για τη γεννηση του υιου του..\nοπως και να το κανεις, ειναι ενα ευχαριστο γεγονος...\nΓεια σου Περαστικέ, Ou Ming, δεν ξέρω γι΄ αυτό :)\nΔεν νομίζω ότι σταματάς ποτέ να μαθαίνεις πώς να είσαι γονιός και τις περισσότερες φορές μαθαίνεις μέσα από λάθη και πάντα κινδυνεύεις να "κοπείς".\nΓεια σου, panoptis. Δεν χωράει αμφιβολία ότι είναι ένα ευχάριστο και μοναδικό γεγονός! Ελπίζω να μην παρερμηνεύτηκε ο σκοπός της ανάρτησης.\nΠολλές ευχές για το νέο μέλος της οικογένειας των φίλων σου!\nΚαθόλου δεν παρεξηγήθηκε ο σκοπός της ανάρτησής. Ως μαμά 50 ημερών μπορώ να επιβεβαιώσω στο έπακρο όλα τα λεγόμενά σου. Βίωσα και εξακολουθώ μερικές φορές να "βασανίζομαι" από τέτοια συναισθήματα που ανέφερες.Έπειτα από 9 μήνες ευχάριστης,ανυποψίαστης αναμονής, η προσγείωση είναι απότομη. Με την επιστροφή από το μαιευτήριο στο σπίτι αντιλαμβάνεσαι τι έχει συμβεί: το μέγεθος των αλλαγών που συνεπάγεται ο ερχομός του παιδιού,την έκταση των υποχρεώσεων και της ευθύνης που επωμίζεσαι,τον βαθμό δυσκολίας να ανταποκριθείς στις ανάγκες ενός μικρού πλάσματος που ενίοτε κλαίει με όλη του την δύναμη.\nΚαι εκεί που περιμένεις ότι τώρα το μητρικό ένστικτο θα λειτουργήσει και θα με σώσει από την αμηχανία, έρχεται και η επιλόχειος και το αξιολάτρευτο μωράκι φαντάζει ένας μικρός "εχθρός".\nΦυσικά, και για να μην τρομάξουν όλες οι μέλλουσες μητέρες, τα θετικά συναισθήματα υπερισχύουν και επέρχεται σιγά σιγά η προσαρμογή στο νεό ρόλο και η απόλαυση.\nΑν και πιστεύω ότι το να είσαι γονιός μαθαίνεται τελικά στην πράξη και όχι στην θεωρία, δεν θα έβλαπτε καθόλου η ανάλογη προετοιμασία, ψυχολογική και πρακτική.\nΕυτυχώς, στην κρύα χώρα που βρισκόμαστε, ο ρόλος της μητέρσς αναγνωρίζεται και καταξιώνεται ακόμα κοινωνικά. Υπάρχει και η κατάλληλη υποδομή για τις οικογένειας και πρόνοια και βοήθεια της νέας μητέρας.(γι αυτό γεννάνε οι Ελβετίδες αβέρτα).\nAλλιώς τα πράγματα θα μπορούσαν να είναι χειρότερα.\nΣυγγνώμη για το μεγάλο σχόλιο. Πολλά φιλιά.\nΕίναι ωραίο να ζεις σε ένα περιβάλλον που αναγνωρίζει τον ρόλο της μητέρας (και του γονιού γενικά) και σέβεται τους ανθρώπους, ειδικά τους πολύ μικρούς σε ηλικία.\nΣ΄ ευχαριστώ για το σχόλιό σου και μην σε απασχολεί καθόλου η έκταση :)\nΦιλιά στον Ερνέστο!


ΜΑΓΕΙΡΙΚΗ – Page 2 – GR4YOU\nΚορμός σοκολάτας μωσαικό.\nΑγαπημένο γλυκό που ξετρελαίνει τα παιδιά και είναι εύκολο στην παρασκευή του.\nΜε μπόλικη σοκολάτα λίγο ρευστή αν το βγάλουμε πριν το φάμε από το ψυγείο. Υπέροχο!\n2 πακέτα μπισκότα πτι-μπέρ (ένα άσπρο και ένα κακάο)\n1 κουβερτούρα σοκολάτα 200γρ\n1 ζαχαρούχο γάλα περίπου 370γρ\nΒράζουμε για 2 λεπτά το ζαχαρούχο με την μαργαρίνη, κατεβάζουμε από την φωτιά και ανακατεύουμε μέσα την κουβερτούρα να λιώσει, το κακάο και μετά όλα τα υπόλοιπα.\nΣπάμε μέσα τα μπισκότα στα τέσσερα και ανακατεύουμε να πάει το μείγμα σε όλα τα μπισκότα.\nΣε μακρόστενη φόρμα που έχουμε βάλει μεγάλο κομμάτι χαρτί ψησίματος αδειάζουμε το μείγμα και πατάμε να πάει παντού. Σκεπάζουμε καλά με το χαρτί και βάζουμε την φόρμα στο ψυγείο.\nΚαλό είναι να το φτιάξουμε βράδυ και να το φάμε την επόμενη μέρα. Αν βιαζόμαστε το αφήνουμε μία με δύο ώρες στην κατάψυξη.\nΚι αν βγάλετε τον κορμό από το ψυγείο 15 λεπτά πριν τον φάτε θα είναι κάπως έτσι…με ρευστή σοκολάτα!\nΠηγή : https://cook-bake.gr/recipe/%ce%ba%ce%bf%cf%81%ce%bc%cf%8c%cf%82-%cf%83%ce%bf%ce%ba%ce%bf%ce%bb%ce%ac%cf%84%ce%b1%cf%82-%ce%bc%cf%89%cf%83%ce%b1%ce%b9%ce%ba%cf%8c-%ce%b1%ce%b3%ce%b1%cf%80%ce%b7%ce%bc%ce%ad%ce%bd%ce%bf-%ce%b3/?fbclid=IwAR0crBFiwCZtUGw5Ccx5hLUSe96Z45-WYRCdpFAXgsSK2r9sLumbWjuadEA\nPosted on May 25, 2020 by gregorygrigorasPosted in ΜΑΓΕΙΡΙΚΗTagged Κορμός σοκολάτας, γλυκό, μωσαικό. Leave a comment\nΠίτα Πίτσα, με δικό μας φύλλο.\nΜε γέμιση ότι σας αρέσει.\nΕγώ εδώ έβαλα, ζαμπόν, γκούντα, λουκάνικο χωριάτικο , ντομάτα και κόκκινες πιπεριές.\nΗ συνταγή για την ζύμη σαν κουρού εδώ..\nΜία ζύμη σαν κουρού\nη συνταγή είναι επάνω\nφέτες αλλαντικού επιλογής μας\n4 με 5 ντομάτες σε φέτες\n4 χωριάτικα κοντά λουκάνικα σε φετούλες\n4 με 5 πιπεριές φλωρίνης\nαπό πάνω 1 αυγό χτυπημένο με λίγο ελαιόλαδο\nΈχουμε ζυμώσει την ζύμη. Ανοίγουμε το κάτω φύλλο μας, το μεγαλύτερο με τον πλάστη. Το απλώνουμε σε βουτυρωμένο ταψί 30εκ.\nΣτρώνουμε τις φέτες αλλαντικού μας. Τις φέτες γκούντα. Τα αλλαντικά μας. Τις ντομάτες, ελαιόλαδο και ρίγανη. Τέλος τις πιπεριές μας και ντομάτες. Ρίγανη και λαδάκι. Εγώ έβαλα και λουκάνικο.\nΑπλώνουμε από πάνω το άλλο φύλλο μας. Αλείφουμε με το αυγό-λάδι . Ψήνουμε για 50 με 55 λεπτά στους 180 βαθμούς αέρα.\nπηγή : https://cook-bake.gr/recipe/%cf%80%ce%af%cf%84%ce%b1-%cf%80%ce%af%cf%84%cf%83%ce%b1-%ce%bc%ce%b5-%ce%b4%ce%b9%ce%ba%cf%8c-%ce%bc%ce%b1%cf%82-%cf%86%cf%8d%ce%bb%ce%bb%ce%bf/?fbclid=IwAR3x2ORj1HHlfhJZIPrHecwY5mjX7kF8VbecpPiEpcDGG9oYPifQMtiurKU\nPosted on May 25, 2020 by gregorygrigorasPosted in ΜΑΓΕΙΡΙΚΗTagged Πίτσα, Πίτα, Πίτα Πίτσα. Leave a comment


Δείτε το νέο τρέιλερ La Casa de Papel μόλις κυκλοφόρησε - Bizznews.gr\nΜπορεί το Game of Thrones να έριξε αυλαία αφήνοντας ανάμεικτα συναισθήματα στους φανατικούς της σειράς, ωστόσο, το ισπανικό φαινόμενο La Casa de Papel του Netflix επιστρέφει δριμύτερο στις 19 Ιουλίου.\nΣήμερα, μάλιστα, κυκλοφόρησε το νέο τρέιλερ της τρίτης σεζόν το οποίο ξεκινά με έναν άνδρα να φορά τη γνωστή μάσκα του Σαλβαδόρ Νταλί την οποία χρησιμοποιεί η συμμορία του κατά τη διάρκεια του colpo grosso στο Νομισματοκοπείo.\nΌταν την αφαιρεί βλέπουμε τον Profesor να εξηγεί το κόνσεπτ του τρίτου κύκλου:\n«Όσοι αντιλαμβάνονται αυτή την μάσκα ως σύμβολο της αντίστασης, θα καταλάβουν τον λόγο που επιστρέφουμε. Η αστυνομία έχει συλλάβει έναν από εμάς και τον κρατάει σε άγνωστη τοποθεσία. Δεν είχαμε σκοπό να επιστρέψουμε, αλλά έτσι όπως ήρθαν τα πράγματα πρέπει να αντιδράσουμε. Κι αυτή τη φορά θα το κάνουμε δυνατά» λέει ο πρωταγωνιστής\nΟ Άλεξ Πίνα, ο σεναριογράφος και παραγωγός της πιο δημοφιλούς μη αγγλόφωνης σειράς του Netflix, μίλησε τόσο για την επιτυχία του «La Casa de Papel», όσο και για τις δυσκολίες που αντιμετώπισε, γράφοντας το σενάριο της σειράς.\n«Το πιο περίπλοκο κομμάτι του γραψίματος ήταν να συνδυαστεί με τα γυρίσματα της σειράς. Αυτή η συνύπαρξη μας υποχρέωσε να έχουμε οκτώ σεναριογράφους να δουλεύουν παράλληλα, γιατί επίσης γυρίζαμε διπλές σεκάνς για να τελειώσουμε το γρηγορότερο δυνατό. Από τη μια μεριά γυρίζαμε τη ληστεία στο Εθνικό Νομισματοκοπείο και από την άλλη κάναμε τα εξωτερικά γυρίσματα με την αστυνομία και τον Profesor. Αυτό μας επέτρεπε να μειώσουμε το κόστος της σειράς, αλλά έπρεπε να έχουμε ένα περιθώριο τεσσάρων ή πέντε μηνών» τόνισε.\nΑναφερόμενος στην τεράστια επιτυχία που γνώρισε η σειρά σε όλον τον κόσμο, παρά το γεγονός ότι αναφέρεται πρωταρχικά στην ισπανική κρίση, είπε:\n«Το “La Casa de Papel” είναι κυρίως ένα μέσο ψυχαγωγίας. Πρωτίστως διαθέτει μαύρο χιούμορ, φεμινιστική ματιά, προσέγγιση πολύ περισσότερο συναισθηματική πάνω στα πρόσωπα και στις σχέσεις τους. Πράγματι υπάρχει ένα υπόρρητο νόημα που αφορά την κρίση.\nΩστόσο, δεν αναφέρεται στην κρίση που βιώνει η Ισπανία, αλλά στην παγκόσμια πτώχευση του συστήματος που επηρέασε εκατομμύρια πολίτες σε ολόκληρο τον κόσμο. Η σειρά υποσυνείδητα μιλάει για τον σκεπτικισμό, την αγανάκτηση και την απογοήτευση από τις κυβερνήσεις και τις κεντρικές τράπεζες και ίσως γι’ αυτό υπήρξε τέτοια συναισθηματική ταύτιση σε χώρες από την Γαλλία έως την Αργεντινή και από την Ελλάδα έως τη Σαουδική Αραβία, χώρες με κυβερνήσεις που αντιμετωπίζουν οξύτατα κοινωνικά όπως και πιστωτικά ζητήματα», επισημαίνει.


16:56 6 Απριλίου 2021 6 Απριλίου 2021\nO Δημήτρης Μελισσανίδης, στον απόηχο της ταπεινωτικής ήττας της ΑΕΚ από τον Ολυμπιακό με 5-1 στο ΟΑΚΑ, μίλησε με σκληρή γλώσσα στους παίκτες της ομάδας.\nΟ ισχυρός άντρας της ΑΕΚ μετέβη στο ξενοδοχείο που έχουν καταλύσει οι «κιτρινόμαυροι», μίλησε για ντροπή και χρησιμοποίησε τη λέξη «ξεφτίλες», ενώ απείλησε τους ποδοσφαιριστές με αποπομπή από την ομάδα, αν δεν αλλάξει άμεσα η αγωνιστική τους εικόνα.\nΕπίσης αιχμηρός ήταν και απέναντι στον προπονητή Μανόλο Χιμένεθ.\n«Σαράντα χρόνια είχε το κλαμπ να υποστεί τέτοια ντροπή. Αυτή τη ρετσινιά θα την κουβαλάτε μια ζωή. Και να ξέρετε ότι την όποια αξία έχετε σαν παίκτες την παίρνετε επειδή φοράτε αυτό το σήμα» είπε ο Δημήτρης Μελισανίδης.\nΧαρακτήρισε «τεράστια ντροπή αυτό που έγινε» και απευθυνόμενος στους παίκτες είπε: «Είστε ξεφτίλες»\n«Θέλω να σας πω ότι αυτό που έγινε χθες με τους οπαδούς που μπήκαν μέσα στο γήπεδο είναι απαράδεκτο και ανεπίτρεπτο να συμβαίνει στην ΑΕΚ. Με αυτό είμαι έξαλλος!\nΟ πρώτος φυσικά που φταίει για όλο αυτό είμαι εγώ. Γνωρίζω πολύ καλά όλα τα λάθη που έχουν γίνει και θα τα διορθώσω άμεσα.\nΘα τα αλλάξω όλα για να ξαναγίνει η ΑΕΚ πρώτη και αν χρειαστεί θα σας αλλάξω και όλους! Δεν θα μείνει τίποτα ίδιο, καταλάβετέ το. Το καλοκαίρι θα αλλάξουν όλα! Απομένουν δέκα ματς.\nΟι μόνοι που μπορείτε να αλλάξετε την κατάσταση είστε εσείς. Στο χέρι σας είναι! Περιμένω να δω! Μόνο όποιος αξίζει πραγματικά και έχει ψυχή, θα μείνει στην ΑΕΚ», ξεκαθάρισε στους παίκτες ο Δημήτρης Μελισσανίδης.\nΑναφερόμενος στον Χιμένεθ δήλωσε πως «προπονητής σας είναι ο Μανόλο και θα συνεχίσει αν και διαφωνώ και τα λέω εδώ μπροστά του με δημόσιες τοποθετήσεις που έχει κάνει για τους παίκτες. Ό,τι έχουμε να πούμε να το λέμε εδώ μέσα!\n«Εγώ τις αποφάσεις μου τις έχω πάρει. Και γνωρίζω καλά ποιοι εδώ μέσα έχουν ψυχή και ποιοι όχι και ποιοι αξίζει να φοράνε αυτή τη φανέλα» κατέληξε ο Δημήτρης Μελισσανίδης.\nΑΕΚΔημήτρης ΜελισσανίδηςΜανόλο Χιμένεθ\nΜητσοτάκης: Δείτε το συγκινητικό βίντεο που ανέβασε για την τήρηση των μέτρων και του εμβολιασμού\nΆγιος Στέφανος: Απίστευτες εικόνες συνωστισμού στην εξόδιο ακολουθία αρχιμανδρίτη\nΑΕΚ: Κατηγορείται για δωροδοκία και βιαιοπραγία στις εκλογές 10 Ενώσεων – Κινδυνεύει με αφαίρεση 10 βαθμών – Τι απαντά η ΠΑΕ\n15:17 8 Απριλίου 2021 8 Απριλίου 2021 0


ΤΟ ΓΡΕΚΙ: Η ώρα τής κρίσης πλησιάζει και δεν εννοώ μόνο για την Ανγκελα...\nΗ κάθε πτώση είναι επώδυνη. Μόνο που είναι διαφορετικό να πέφτεις από τον 200ό όροφο ενός ουρανοξύστη κι άλλο από τον πρώτο ή το δεύτερο μιας ταπεινής πολυκατοικίας. Γι' αυτό και τις αμέσως προσεχείς ημέρες είναι η γερμανική κυβέρνηση η οποία θα πρέπει να αποφασίσει στην ουσία και για το δικό της μέλλον. Ο ελληνικός λαός ύστερα από πέντε χρόνια μνημονιακών πολιτικών που εξαθλίωσαν τους πολλούς και ισχυροποίησαν τους λίγους δεν έχει πλέον πολλά να χάσει. Και το ακόμα σημαντικότερο; Τόσο με την απόφασή του να νικήσει το φόβο στις εκλογές...\nΠώς να φτιάξετε παιχνίδια από συσκευασίες ζάχαρης


1η Ενότητα – 2ο ΠΕ.Κ.Ε.Σ. Αττικής\nΚεφάλαιο 4 : Οι φυσικοί αριθμοί\nΛάθος στην Πληκτρολόγηση: http://photodentro.edu.gr/lor/r/8521/3758?locale=el\nOι μαθητές ψάχνουν να βρουν το λάθος που έχει γίνει στην πληκτρολόγηση κατά τον υπολογισμό ενός αριθμού. **\nΜικροπείραμα για τη γραφή μεγάλου αριθμού με μεικτή γραφή, τον νοερό υπολογισμό γινομένου του επί έναν αριθμό και την αξία θέσης των ψηφίων του.\nΤο μικροπείραμα έχει δημιουργηθεί με την εφαρμογή Adobe Flash Player.\nΟ πιο μεγάλος τετραψήφιος αριθμός: http://photodentro.edu.gr/lor/r/8521/3751?locale=el\nΟι μαθητές προσπαθούν να συνθέσουν το μεγαλύτερο τετραψήφιο αριθμό, αν έχουν συγκεκριμένο αριθμό διαθέσιμων πούλιων σε άβακα **\nΜικροπείραμα για τη διάταξη αριθμών μέχρι το 7.000. Το μικροπείραμα έχει δημιουργηθεί με την εφαρμογή Geogebra.\nΚεφάλαιο 5: Αξία θέσης ψηφίου στους φυσικούς αριθμούς\nΜεγάλοι φυσικοί αριθμοί: http://photodentro.edu.gr/lor/r/8521/8663?locale=el\nΣε αυτή τη δραστηριότητα οι μαθητές εμπλέκονται σε μια δραστηριότητα συμβολικής έκφρασης και αναπαράστασης ενός μεγάλου φυσικού αριθμού. Καλούνται, λοιπόν, να αναπαραστήσουν με μπίλιες στο ηλεκτρονικό αριθμητήριο έναν αριθμό και να τον ονομάσουν. **\nΤο αρχείο για να λειτουργήσει απαιτεί Java και πιθανόν να μην εργάζεται σε όλους τους υπολογιστές.\nΠειράζει να αλλάξω δύο ψηφία; http://photodentro.edu.gr/lor/r/8521/3745?locale=el\nΜικροπείραμα για τη διαχείριση αριθμών έως το 1.000.000 και την αξία τωνψηφίων τους. To μικροπείραμα έχει δημιουργηθείμε την εφαρμογή Geogebra. **\nΜε το ένα πούλι στο εκατομμύριο: http://photodentro.edu.gr/lor/r/8521/3755?locale=el\nΜικροπείραμα για τη δημιουργία αριθμών με ένα πούλι στο εκατομμύριο, την αναγνώριση της αξίας θέσης των ψηφίων τους και τη διάταξη τους. Το μικροπείραμα έχει δημιουργηθεί με την εφαρμογή Geogebra. **\nΚεφάλαιο 6: Σύγκριση και διάταξη\nΜεγάλοι φυσικοί αριθμοί: http://photodentro.edu.gr/lor/r/8521/8663\nΣε αυτή τη δραστηριότητα οι μαθητές εμπλέκονται σε μια δραστηριότητα συμβολικής έκφρασης και αναπαράστασης ενός μεγάλου φυσικού αριθμού. Καλούνται, λοιπόν, να αναπαραστήσουν με μπίλιες στο ηλεκτρονικό αριθμητήριο έναν αριθμό και να τον ονομάσουν.\nΤο αρχείο για να λειτουργήσει απαιτεί Java και πιθανόν να μην εργάζεται σε όλους τους υπολογιστές. **\nΕναλλακτικά προτείνεται: https://www.geogebra.org/m/jKMfZCW9 ***\nΚεφάλαιο 7: Στρογγυλοποίηση\nστους φυσικούς αριθμούς\n3-2-1 Εκτόξευση: http://photodentro.edu.gr/aggregator/lo/photodentro-lor-8521-2224\nΜικροπείραμα για την εμπέδωση της στρογγυλοποίησης ενός αριθμού αλλά κι εξάσκηση στην εκτίμηση αυτού μέσα από ένα παιγνίδι σχετικό με την εκτόξευση ενός πυραύλου. To μικροπείραμα έχει δημιουργηθεί με χρήση εργαλείων δυναμικής γεωμετρίας και χειρισμού αλγεβρικών ψηφιακών συστημάτων (Geogebra) **\nΔιαβάστε τις οδηγίες που βρίσκονται σε καρτέλα στο αριστερό μέρος της σελίδας και το κουμπί της μεγέθυνσης.\nΜαθηματικά Ε΄ τάξηςΕ΄ τάξη, Εκπαιδευτικό υλικό, Μαθηματικά, Ψηφιακό υλικό


Σταθάκης: Τώρα φορολογούμε περισσότερο τους πλούσιους | Οικονομία Ειδήσεις\nΣταθάκης: Τώρα φορολογούμε περισσότερο τους πλούσιους\nΟ υπουργός Οικονομίας τόνισε ότι η κυβέρνηση επικεντρώνεται στο σωστό μείγμα δημοσιονομικών πολιτικών.\nΓΡΑΦΕΙ: THETOC TEAM published 29 Σεπ. 16 (10:57)\nΦρένο στις περικοπές στο δημόσιο τομέα και αύξηση της φορολογίας στους πλούσιους είναι το μείγμα της οικονομικής πολιτικής που έχει διαλέξει η κυβέρνηση, σύμφωνα με τον Γιώργο Σταθάκη.\nΜιλώντας στο CNBC, ο υπουργός Οικονομίας τόνισε ότι η κυβέρνηση επικεντρώνεται στο σωστό μείγμα δημοσιονομικών πολιτικών, στο οποίο περιλαμβάνεται η αύξηση της φορολογίας –ιδιαίτερα για τους πλούσιους- και η χαλάρωση των περικοπών στον Δημόσιο τομέα.\n«Πέρυσι είχαμε την αίσθηση, και νομίζω πως είχαμε δίκιο, πως δεν είναι δυνατόν να υπάρξουν άλλες περικοπές στον δημόσιο τομέα –οι μισθοί μειώθηκαν κατά 40% τα τελευταία τρία-τέσσερα χρόνια και οι δημόσιες δαπάνες στην Παιδεία και την Υγεία είχαν φτάσει σε πολύ οριακό σημείο, άρα κάναμε την επιλογή να μην υπάρξουν περαιτέρω περικοπές», σημείωσε χαρακτηριστικά και πρόσθεσε:\nΗ κυβέρνηση αποφάσισε πως οι δημοσιονομικοί στόχοι θα επιτευχθούν μέσω «μιας πιο σταδιακής προσαρμογής των δημοσιονομικών στόχων και αύξησης της φορολογίας εκεί που υπήρχε μικρότερη επίπτωση –δηλαδή στα πιο εύπορα τμήματα της κοινωνίας μας», πρόσθεσε.\n«Σεβόμαστε την ανεξαρτησία της ΤτΕ»\nΕρωτηθείς για την υπόθεση με την έφοδο στην εταιρεία της συζύγου του Γ. Στουρνάρα, ο κ. Σταθάκης δήλωσε ότι «σε κανένα σημείο» δεν προσπάθησε η κυβέρνηση να εκφοβίσει τον διοικητή της Τράπεζας της Ελλάδος, ή να τον πιέσει σε παραίτηση. Είπε ότι την υπόθεση με τη σύζυγό του κ. Στουρνάρα έχει λυθεί και δεν είχε καμία σχέση με τον ίδιο τον κεντρικό τραπεζίτη.\nΑπαντώντας για το τι εντύπωση μπορεί να προκάλεσε η όλη υπόθεση στην Ευρωπαϊκή Κεντρική Τράπεζα, ο κ. Σταθάκης επισήμανε πως η ανεξαρτησία της ΤτΕ «υπάρχει και θα προστατεύσει». «Δεν υπάρχει καμία πρόθεση σε οποιοδήποτε επίπεδο να γίνει θέμα για την ανεξαρτησία της ελληνικής κεντρικής τράπεζας», συμπλήρωσε.


Gilbert Burns : Για την ρεβάνς τίτλου με Kamaru Usman παίζει με Leon Edwards και Jorge Masvidal\nΟ Gilbert Burns επανήλθε στα θετικά αποτελέσματα, μετά από την ήττα του στο UFC 258 από τον welterweight πρωταθλητή Kamaru Usman, αφού κατάφερε να νικήσει στα σημεία στο UFC 264 τον άλλοτε διεκδικητή του τίτλου Stephen Thompson.\nΑμέσως μετά το τέλος του αγώνα, ο 'Durinho', προκάλεσε του εταίρους top welterweight contenders, Leon Edwards και Jorge Masvidal, σε μονομαχία ώστε να καθοριστεί ποιος θα είναι ο επόμενος αντίπαλος για τον πρωταθλητή της κατηγορίας.\nΟ Bραζιλιάνος σε συνέντευξή του υπερθεματίζοντας τόνισε πως με επιτυχή αποτελέσματα ενάντια σε κορυφαίους αντιπάλους θα καταφέρει να διεκδικήσει για 2η φορά τον τίτλο.\n«Θέλω τον δρόμο που θα με οδηγήσει πιο κοντά στον τίτλο. Εάν αυτός είναι ο Edwards τότε θέλω να τον αντιμετωπίσω. Εάν χρειαστώ 2 αγώνες τότε φέρτε μου και τον Masvidal αλλά και τον Edwards. Δεν θέλω να σας λέω ψέματα. Θέλω να αγωνιστώ με όλους όσους βρίσκονται στην κατηγορία.\nΤους top Contenters, με αυτούς θέλω να βρεθώ αντίπαλος. Ο ονειρικός μου αγώνας είναι αυτός με τον Covington. Ακόμα θελω τον επαναληπτικό μου με τον Usman.\nΕπιθυμώ να διαλύσω και τον Masvidal και τον Edwards και τον Diaz. Ειδικά αυτούς που είναι ιδιαίτερα σκληροτραχηλοι. Για να φτάσεις ξανά στον τίτλο πρέπει όποιον βρεις μπροστά σου να τον κερδίσεις. Δεν με πιέζει ψυχολογικά αυτό το γεγονός. Πιστεύω ότι επόμενος μου αγώνας είναι είτε με τον Leon είτε με τον Masvidal.»


ΔΙΚΤΥΟΥΡΓΟΣ ΜΑΚΕΔΩΝ Η ρωσική οικονομία μετατρέπεται από «Κίνα» σε… Βόρεια Κορέα\nΑρχική σελίδαοικονομίαΗ ρωσική οικονομία μετατρέπεται από «Κίνα» σε… Βόρεια Κορέα\nΗ ρωσική οικονομία μετατρέπεται από «Κίνα» σε… Βόρεια Κορέα\nΟ πόλεμος στην Ουκρανία έχει επιφέρει τεράστιο πλήγμα τη ρωσική οικονομία, ενώ οι διαδοχικές κυρώσεις που επιβάλλει η Δύση προκαλούν μεγάλα οικονομικά ρήγματα και… σπρώχνουν τη Ρωσία σε βαθιά ύφεση και μακρά κρίση.\nΧθες, στον απόηχο των φρικιαστικών εικόνων από την Μπούκα, η Κομισιόν πρότεινε νέες κυρώσεις, όπως την απαγόρευση αγοράς ρωσικού άνθρακα και των ρωσικών πλοίων να εισέρχονται σε λιμάνια της ΕΕ, ενώ στο τραπέζι βρίσκεται και η απαγόρευση των εισαγωγών πετρελαίου.\nΗ Ρωσία αποκόβεται όλο και περισσότερο από την παγκόσμια αγορά και ενώ οι επιπτώσεις των κυρώσεων θα είναι σοβαρές και για την Ευρώπη, η ρωσική οικονομία οδεύει σε πρωτοφανή κρίση, μεγαλύτερη και από του 1998 όταν το ρωσικό δημόσιο χρεοκόπησε.\nΗ JPMorgan εκτιμά ότι το ΑΕΠ της Ρωσίας θα συρρικνωθεί κατά 35% στο τρίμηνο Απριλίου-Ιουνίου, ενώ η Capital Economics προβλέπει ότι η πτώση του ΑΕΠ από το υψηλότερο ως το χαμηλότερο σημείο θα είναι της τάξης του 18% φέτος. Συγκριτικά, το 1998 η αντίστοιχη πτώση διαμορφώθηκε περίπου στο 10%, κατά την παγκόσμια κρίση του 2008 στο 11% και κατά την πανδημία στο 9%.\nΟ Πούτιν δείχνει να επιλέγει τη στροφή της ρωσικής οικονομίας προς μία κλειστή αγορά με συγκεκριμένους εταίρους-συμμάχους. Οι πιο πρόσφατες εκτιμήσεις κάνουν λόγο για συνολική συρρίκνωση του ρωσικού ΑΕΠ κατά 12%-15% το 2022 και εκτίναξη του πληθωρισμού άνω του 23% και οι φόβοι για στάση πληρωμών παραμένουν.\nΕίναι χαρακτηριστικό ότι οι τιμές καταναλωτή στη Ρωσία αυξάνονται κατά 2% κάθε εβδομάδα τις τελευταίες τρεις εβδομάδες και για να σταματήσει ο καλπασμός του πληθωρισμού η κεντρική τράπεζα της Ρωσίας προχώρησε στην αύξηση των επιτοκίων στο 20%.\nΣύμφωνα με την Capital Economics, οι χορηγήσεις δανείων θα μειωθούν δραματικά, η εγχώρια οικονομική δραστηριότητα θα παγώσει και οι κυρώσεις της Δύσης θα προκαλέσουν την κατάρρευση των εξαγωγών και των εισαγωγών.\nΑρκεί να πούμε ότι πριν ανακοινωθούν οι νέες κυρώσεις, η JPMorgan εκτιμούσε ότι οι εξαγωγές θα μειωθούν κατά 13%, η εγχώρια ζήτηση κατά 10% και οι εισαγωγές κατά περίπου 30%.\nΗ ύφεση μπορεί να είναι ακόμη πιο βαθιά και τα επόμενα χρόνια οι συνθήκες θα είναι ιδιαίτερα δύσκολες. Για του χρόνου προβλέπεται ένα νέο δωδεκάμηνο ύφεσης και στη συνέχεια η αναπτυξιακή δυναμική της ρωσικής οικονομίας θα περιοριστεί στο 1% μακροπρόθεσμα.\nΑκόμη και αν υπάρξει σύντομα συμφωνία για κατάπαυση του πυρός στην Ουκρανία, οι κυρώσεις δεν θα αρθούν και οι ευρύτερες επιπτώσεις του πολέμου θα συνοδεύουν για πάρα πολλά χρόνια τη Ρωσία. Ήδη παγκόσμιοι επιχειρηματικοί κολοσσοί έχουν εγκαταλείψει τη ρωσική αγορά, οι εκροές επενδυτικών κεφαλαίων είναι συνεχείς και το πάγωμα των συναλλαγματικών αποθεμάτων ύψους 680 δισ. δολ. προκαλεί ασφυξία που είναι πολύ πιθανό να οδηγήσει σε κρατική χρεοκοπία.\nΜέχρι στιγμής οι φόβοι για στάση πληρωμών από το ρωσικό δημόσιο δεν έχουν επαληθευτεί, καθώς η Μόσχα πλήρωσε την τελευταία στιγμή τα ευρωομολόγα σε δολάρια και όχι σε ρούβλια. Όμως δεν είναι ακόμη σαφές αν ο Ρώσος πρόεδρος θα συνεχίσει να πληρώνει τα χρέη. Σε κάθε περίπτωση, αναλυτές επισημαίνουν τον κίνδυνο ενός ντόμινο εταιρικών χρεοκοπιών μέσα στους επόμενους μήνες.\nΌπως πολύ εύστοχα σχολιάζει ο Μαξιμίλιαν Χες, του αμερικανικού think tank Foreign Policy Research Institute, οι κινήσεις του Πούτιν δείχνουν ότι η Ρωσία μετατρέπεται από μία αυταρχική οικονομία της αγοράς, τύπου Κίνας, σε μία εντελώς κλειστή οικονομία παρόμοια της Βόρειας Κορέας.\nΣύμφωνα με τον ίδιο, η ρωσική οικονομία στη μετά τον πόλεμο εποχή θα έχει ορισμένες ομοιότητες με την οικονομία που γνωρίζαμε. Υπό την έννοια ότι οι ολιγάρχες που θα παραμείνουν πιστοί στον πρόεδρο θα διατηρήσουν τα πλούτη τους αλλά η πίτα που θα μοιράζει η Μόσχα θα είναι πολύ μικρότερη.


Με απόλυτο πρωταγωνιστή τον Θεοδωράκη ο Ανθεστίωνας έφτασε σε μία πολύ σημαντική εκτός έδρας νίκη, καθώς επικράτησε με 0-3 του Πήγασου για την 2η αγωνιστική του πρωταθλήματος της Α1 ΕΠΣΗ. Δύο γκολ και μία ασίστ από τον ποδοσφαιριστή του…\nΜία απουσία και ένας αμφίβολος στον Πήγασο!\nΜε μία σίγουρη απουσία αλλά και ένα αμφίβολο ολοκληρώνεται η προετοιμασία του Πήγασου για το παιχνίδι της 2ης αγωνιστικής του πρωταθλήματος της Α1 ΕΠΣΗ, κόντρα στον Ανθεστίωνα! Στις τάξεις της ομάδας θα προσπαθήσουν να αφήσουν πίσω την…\nΣημαντική προσθήκη στον Πήγασο με Δ. Εργαζάκη\nΟ Πήγασος προχώρησε σε μία σημαντική προσθήκη, αποκτώντας τον ποδοσφαιριστή Δημήτρη Εργαζάκη, ο οποίος αγωνιζόταν στον Πόρο. Ο 22χρονος ποδοσφαιριστής, θα βοηθήσει αρκετά την ομάδα του Πήγασου στα χαφ, με τις παραστάσεις και την…


Κοροναϊός: Πώς η Ταϊβάν απέτρεψε επιτυχώς την εξάπλωση της επιδημίας\nΆρθρο του Ambassador Sherman KUO, Εκπρόσωπος της Ταϊβάν στην Ελλάδα.\nΜε το ξέσπασμα του κορονοϊού στην Ιταλία και σε πολλές ευρωπαϊκές χώρες, η Ελλάδα επίσης προσπαθεί σκληρά για να αποφύγει την εξάπλωση του. Στην πρώτη γραμμή ενάντια στον ιό υπήρξε εξαρχής η Ταϊβάν, που απέχει 81 μόλις μίλια από την ακτή της Κίνας και αναμενόταν να έχει το δεύτερο υψηλότερο αριθμό περιστατικών λόγω της στενής αλληλεπίδρασής της με την Κίνα γεωγραφικά και οικονομικά. Για παράδειγμα, η Ταϊβάν έχει 23 εκατομμύρια πολίτες, εκ των οποίων περισσότεροι από 3 εκατομμύρια ζουν ή εργάζονται στην Κίνα. Το 2019, 2.710.000 Κινέζοι επισκέπτες ταξίδεψαν στην Ταϊβάν ενώ πραγματοποιούνται 600 απευθείας πτήσεις την εβδομάδα μεταξύ των δύο πλευρών. Ωστόσο, η Ταϊβάν έχει μέχρι τώρα μόνο 45 επιβεβαιωμένα κρούσματα.\nΌμως, τι έκανε η Ταϊβάν και απέτρεψε επιτυχώς την εξάπλωση του ιού;\nΗ Ταϊβάν εκμεταλλεύτηκε την εθνική βάση δεδομένων της ασφάλισης υγείας και την ενσωμάτωσε στη μεταναστευτική και την τελωνειακή βάση δεδομένων της. Σε πραγματικό χρόνο παρήγαγε προειδοποιήσεις κατά τη διάρκεια μιας κλινικής επίσκεψης βασισμένης στην ιστορία ταξιδιού και τα κλινικά συμπτώματα για να βοηθήσει την ταυτοποίηση περίπτωσης. Χρησιμοποίησε επίσης τη νέα τεχνολογία, συμπεριλαμβανομένης της σάρωσης κώδικα QR και της σε απευθείας σύνδεση αναφοράς του ιστορικού ταξιδιού και των συμπτωμάτων υγείας για να ταξινομήσει τους μολυσματικούς κινδύνους των ταξιδιωτών βασισμένων στην προέλευση πτήσης και την ιστορία ταξιδιού τις τελευταίες 14 ημέρες. Τρέχουσα προληπτική στρατηγική της Ταϊβάν, ωστόσο, παραμένει να εξετάζονται μόνο τα άτομα με στενή επαφή με επιβεβαιωμένους ασθενείς, συμπεριλαμβανομένων εκείνων που είναι ασυμπτωματικοί, με βάση τις συστάσεις από τα κέντρα των Ηνωμένων Πολιτειών για τον έλεγχο και την πρόληψη των ασθενειών.\nΗ εξαιρετική απόδοση της Ταϊβάν στον τομέα της υγείας έχει αποσπάσει διεθνείς επαίνους ακόμη και αν έχει αποκλειστεί από τον Παγκόσμιο Οργανισμό Υγείας από το 2017 εξαιτίας πολιτικών πιέσεων από την Κίνα. Η Ταϊβάν είναι ικανή και πρόθυμη να βοηθήσει στην πρόληψη κατά της εξάπλωσης της νόσου. Για το λόγο αυτό, η εμπειρία και η προσπάθεια της χώρας για την πρόληψη των ασθενειών, αξίζουν περισσότερη υποστήριξη και αναγνώριση από όλο τον κόσμο.\n'Eνοπλες δυνάμεις και επιδημίες: Ιστορική αναδρομή και μοντέλα διαχείρισης κρίσεων\nΠαγκόσμια ημέρα της γυναίκας: H γυναίκα στην υγεία


Δημοσίευση: 18 Οκτωβρίου 2013 14:00\nΤης Μελίνας ΒΟΛΙΩΤΗ\nΑκούμε τελευταία, όλο και συχνότερα, ότι για την εμφάνιση και την εγκατάσταση του νεοναζιστικού μορφώματος στην κοινωνία ευθύνονται η οικονομική κρίση και η κρίση αξιοπιστίας και αντιπροσώπευσης του πολιτικού συστήματος. Θα συμφωνήσουμε, βεβαίως, κατά βάση. Όμως, η απολυτοποίηση αυτών των παραμέτρων φοβάμαι ότι μας οδηγεί να παραβλέπουμε τις προσωπικές ευθύνες, ότι μας τοποθετεί στα συμφραζόμενα ενός ντετερμινισμού. Και ο ρόλος της προσωπικότητας; Οι ευθύνες της στην ανάγνωση της πραγματικότητας; Στη σχέση της με το κοινωνικό σύνολο; Απέναντι στις γενιές που έρχονται;\nΠολύ περισσότερο όταν δεν έχουμε το ελαφρυντικό της άγνοιας. Οι πληγές που άφησε στη χώρα μας και σε ολόκληρη την ευρωπαϊκή ήπειρο η λαίλαπα του φασισμού-ναζισμού, τα ανείπωτα εγκλήματα και οι θηριωδίες του στη διάρκεια του Β' Παγκοσμίου Πολέμου, είναι ακόμα νωπά. Σπεύδουν, λοιπόν, ορισμένες πλευρές να δικαιολογήσουν τους υποστηρικτές και ψηφοφόρους του ναζιστικού σχήματος, όταν τα επιχειρήματα της στήριξής τους είναι σαθρά. Δεν ήξεραν, δεν ρώταγαν οι εν λόγω πολίτες; Δεν άκουσαν αφηγήσεις από τους γονείς και παππούδες τους, αν δεν είχαν κατ' ευτυχή σύμπτωση νεκρούς μάρτυρες; Δεν διάβασαν, δεν διδάχτηκαν τίποτε στα μαθητικά θρανία; Δεν πήραν μέρος σε εκδηλώσεις για την ημέρα του ΟΧΙ; Και ακόμα, δεν έχουν μνήμες, ούτε διηγήσεις για τη δικτατορία των συνταγματαρχών;\nΆκου, έχουν ευθύνη για την ανερμάτιστη στάση τους να δώσουν ψήφο εμπιστοσύνης σε ομάδες που έχουν ως ιδεολογία την άσκηση αιματηρής βίας και την κατάλυση του πολιτεύματος. Να τους μπάσουν στο Κοινοβούλιο για να το ευτελίσουν. Για να μετατρέψουν έναν χώρο δημοκρατικού διαλόγου και προγραμματικής αντιπαράθεσης σε χαμαιτυπείο. Ποιοι; Οι ορκισμένοι εχθροί της δημοκρατίας.\nΎστερα, οι σημερινοί πολίτες, άνδρες και γυναίκες, έχουν στη διάθεσή τους έναν πλούτο κανόνων και ρυθμίσεων, ολόκληρη δεξαμενή ανθρωπιστικών αξιών. Δεν επιτρέπεται ένα τμήμα της κοινωνίας να συμπεριφέρεται σαν να βρίσκεται εκτός πολιτισμού. Να είναι τόσο απαίδευτο, αδελφή, κοινωνικά και πολιτισμικά. Πότε άλλοτε η ανθρωπότητα είχε φθάσει σε τέτοια ύψη αυτοσυνείδησης; Πότε άλλοτε η πρόσβαση στις ιστορικές πηγές και τα συγκριτικά κριτήρια ήταν ευκολότερη;\nΕπικαλούμαστε την παντοδυναμία των αγορών και την απληστία των διεθνών τοκογλύφων. Μάλιστα. Αλλά δεν θα ήταν σωστό να καταλήξουμε ότι δεν έχουμε μοχλούς, ιδεολογικούς και πολιτικούς, να αντιτάξουμε. Δεν έχουμε παραδείγματα οργάνωσης αντίστασης. Δεν δέχομαι ότι είμαστε φτερό στο σταυροδρόμι των ανέμων.\nΛέω, λοιπόν, ότι γρήγορα σπεύδουμε να επιρρίψουμε τις ευθύνες για τα δεινά μας στην αντίξοη αντικειμενική πραγματικότητα, στη φύση, στους αντιπάλους, για να μην πάμε στα κέντρα της διεθνούς σιωνιστικής συνωμοσίας...\nΚαλά, και οι γυναίκες τι δουλειά έχουν με τον ναζισμό και τον φασισμό; Όσο πιο ακροδεξιά, τόσο περισσότερος μισογυνισμός, τόσο περισσότερος χώρος για το «πατρίς, θρησκεία, οικογένεια». Όσο πιο ακροδεξιά, τόσο περισσότερος φονταμενταλισμός και ιντεγκρισμός, μιλιταρισμός και ματσοϊσμός. Ο μεγαλύτερος εχθρός για τον φεμινισμό είναι ο φασισμός. Η δυσανεξία του απέναντι στο διαφορετικό -στη φυλή, στο φύλο, στην τάξη και το σκοινωνικό στρώμα, στο χρώμα, στην κουλτούρα, στη σεξουαλική επιλογή- είναι πέραν πάσης περιγραφής. Μετά από τόσους αγώνες για την κοινωνική απελευθέρωση των γυναικών, που συνδέθηκε πάντοτε με τη δημοκρατία και την κοινωνική πρόοδο, μετά από τόση διαφώτιση, μετά από τόση επικοινωνία με τα προοδευτικότερα ρεύματα σκέψης των τελευταίων αιώνων, μας αξίζει να παρατηρούμε τμήμα των Ελληνίδων να μεταβάλλεται σε θλιβερές ψηφοφόρους των ναζιστών;


Καλό μεσημεράκι: Επιστρέφει ο Νίκος Μουτσινάς - Αυτή είναι η μεγάλη αλλαγή! :: vamosmykonos\nΚαλό μεσημεράκι: Επιστρέφει ο Νίκος Μουτσινάς - Αυτή είναι η μεγάλη αλλαγή!\nΟ κορονοϊός «χτύπησε» και το Καλό μεσημεράκι όμως ο Νίκος Μουτσινάς θα επιστρέψει στον τηλεοπτικό αέρα, με μια μεγάλη αλλαγή όμως.\nΣύμφωνα με το Πρωινό, ο Νίκος Μουτσινάς επιστρέφει σήμερα χωρίς όμως τους Alcatrash. Στη θέση της μπάντας θα δούμε τον Ηλία Βρεττό με τη δική του μπάντα, μέχρι να επιστρέψουν οι συνεργάτες του παρουσιαστή.


Πρώην παίκτης του X – Factor παντρεύτηκε! Δείτε τις φωτογραφίες από τον παραμυθένιο γάμο - Iciao\nΛαμπερός γάμος στην Κύπρο με τον τραγουδιστή Hoving να ντύνεται γαμπρός για χάρη της καλής του, Αρετής Φοινικαρίδου. Ο Hovig Demirjian το 2009 και σε ηλικία μόλις 20 ετών, συστήθηκε στο τηλεοπτικό κοινό μέσα από τη συμμετοχή του στο X – Factor του ANT1. Έκτοτε, ο τραγουδιστής ακολούθησε την δική του καριέρα στην Κύπρο, όπου […]\nΔημοσιεύθηκε: 28 Ιουλίου 2021 15:00\nΑρχική > Showbiz > Πρώην παίκτης του X – Factor παντρεύτηκε! Δείτε τις φωτογραφίες από τον παραμυθένιο γάμο\nΛαμπερός γάμος στην Κύπρο με τον τραγουδιστή Hoving να ντύνεται γαμπρός για χάρη της καλής του, Αρετής Φοινικαρίδου.\nΟ Hovig Demirjian το 2009 και σε ηλικία μόλις 20 ετών, συστήθηκε στο τηλεοπτικό κοινό μέσα από τη συμμετοχή του στο X – Factor του ANT1.\nΈκτοτε, ο τραγουδιστής ακολούθησε την δική του καριέρα στην Κύπρο, όπου και είναι ιδιαίτερα αγαπητός.\nΤο μυστήριο του γάμου τελέστηκε στην εκκλησία της Αγίας Μαρίνας Αναλυόντα στη Λευκωσία.\nΕνώ αργότερα ακολούθησε το γαμήλιο τραπέζι.\nΕκεί όπου και οι νιόπαντροι διασκέδασαν με τους καλεσμένους τους μέχρι τις πρώτες πρωινές ώρες.\nΠερισσότερα αποκάλυψε ο ίδιος ο Hovig μέσα από το φωτογραφικό υλικό που δημοσίευσε στον λογαριασμό του στο instagram.


Ενας σκύλος… τερματοφύλακας! - Florina Mad\nHome » ΔΙΑΣΚΕΔΑΣΗ » ΤΡΕΛΑ ΑΠΙΣΤΕΥΤΑ » VIDEO » Ενας σκύλος… τερματοφύλακας!\nΕνας σκύλος… τερματοφύλακας!\nΌσο απίστευτο κι αν ακούγεται άλλο τόσο είναι όταν δείτε το ακόλουθο βίντεο.\nΟ σκύλος της ιστορίας είναι ράτσας μπιγκλ και πιάνει την μπάλα που του πετά το αφεντικό του με τα μπροστινά πόδια ενώ κάθε φορά που το πετυχαίνει πανηγυρίζει σαν τρελός. Χοροπηδάει και χαίρεται που τα κατάφερε για άλλη μία φορά.\nΟ ιδιοκτήτης του τον έχει προπονήσει καλά και μπορεί να υπερηφανεύεται ότι έχει στην κατοχή του στον καλύτερο σκύλο… τερματοφύλακα. Και μετά από κάθε επιτυχία του δίνει και τη λιχουδιά του, έτσι για να προσπαθήσει περισσότερο την επόμενη φορά.\nΔείτε το απολαυστικό βίντεο..\nΑναρτήθηκε από Florina Mad στις 12:07 μ.μ.\nΕτικέτες ΔΙΑΣΚΕΔΑΣΗ , ΤΡΕΛΑ ΑΠΙΣΤΕΥΤΑ , VIDEO


Παπαδημητρίου: Όλοι μαζί μπορούν να βοηθήσουν την ΑΕΚ - Newsit.gr\nNewsit / Αθλητικά / Παπαδημητρίου: Όλοι μαζί μπορούν να βοηθήσουν την ΑΕΚ\nΔημοσιεύθηκε: 13.02.2013 | 12:12\nΟ πρόεδρος της Ερασιτεχνικής ΑΕΚ, Χρήστος Παπαδημητρίου μίλησε για την πρωτοβουλία των οργανωμένων να προσεγγίσουν τον Δημήτρη Μελισσανίδη και τους μετόχους, ενώ αναφέρθηκε και στον Δημήτρη Βιντιάδη και την πρότασή του.\nΑναλυτικά όσα είπε ο κ. Παπαδημητρίου στον «NovaΣΠΟΡ FM 94,6»:\nΟ κ. Δημητρέλος μίλησε και με τον κ. Βιντιάδη, ο οποίος θέλει να δει πού θα πάει το θέμα. Από τη στιγμή που υπάρχει μια πιθανότητα να μπει και ο κ. Μελισανίδης, εμείς θα εξετάσουμε όλες τις περιπτώσεις. Εφόσον υπάρχουν ανοιχτές πόρτες, οφείλουμε να προσπαθούμε. Δεν μπορώ να φανταστώ πως δεν θα βρεθεί λύση. Η ΑΕΚ είναι πολύ μεγάλη ομάδα. Είμαι αισιόδοξος και θέλω να πιστεύω ότι δεν θα βρεθεί κάποια λύση. Αυτή τη στιγμή δεν υπάρχει κάποια άλλη πρόταση που να γνωρίζουμε.\nΧαμήλωσε τους… τόνους ο Παππάς για Μελισσανίδη\nΤο πρώτο «όχι» στην πρόταση του Μελισσανίδη


Τα αναβολικά στεροειδή ορμονών κονιοποιούν τη σκόνη Trenbolone Trenbolone Enanthate/Tren Enan/Parabolan για Altheltes\nΜεγάλες Εικόνας : Τα αναβολικά στεροειδή ορμονών κονιοποιούν τη σκόνη Trenbolone Trenbolone Enanthate/Tren Enan/Parabolan για Altheltes\nΧρήση: ένα ισχυρό αρρενογόνο/αναβολικό στεροειδές λέξεις-κλειδιά:: Σκόνη Trenbolone Enanthate Trenbolone\nΛειτουργία:: Σκόνη Trenbolone Enanthate Trenbolone\n99% αναβολικά στεροειδή HormonesTrenbolone Trenbolone Enanthate/Tren Enan/Parabolan για Altheltes\nΑλλιώς: 19-nortestosterone (19-ούτε)\nΤο Trenbolone enanthate είναι ένα να μακρύς-ενεργήσει εκχύσιμο στεροειδές με μια μεγάλη επίδραση στον πρωτεϊνικό μεταβολισμό. Το Trenbolone είναι μια από τις καλύτερες αποτελεσματικές αναβολικές ενώσεις, που προωθεί την πρωτεϊνική σύνθεση, καθώς επίσης και που δημιουργεί μια θετική ισορροπία αζώτου. Είναι ένα τονωτικό όρεξης και βελτιώνει τη μετατροπή των πρωτεϊνών. Στα εργαστηριακά τεστ, έχει καταδειχθεί ότι Trenbolone αυξάνει την πρωτεΐνη και μειώνει την παχιά απόθεση. Έχει αποδειχθεί ένα άριστο προϊόν για την προώθηση του μεγέθους και της δύναμης παρουσία της επαρκούς πρωτεΐνης και των θερμίδων, προωθεί τις διαδικασίες οικοδόμησης ιστού σωμάτων, και μπορεί να αντιστρέψει catabolism. Λόγω του ιδιαίτερου εστέρα του, Trenbolone enanthate αργός-ενεργεί από το οξικό άλας Trenbolone και ενεργεί γρηγορότερα από Trenbolone hexahydrobenzylcarbonate. Με βάση τη μοριακή δομή του, Trenabol enanthate είναι θεωρητικά ισχυρότερο από είτε το οξικό άλας Trenbolone είτε Trenbolone hexahydrobenzylcarbonate.\nΤο Trenbolone είναι ένα πολύ ισχυρό ανδρόγυνο με την ισχυρή αναβολική δραστηριότητα. Είναι καλοταιριασμένο για τη γρήγορη συγκέντρωση της δύναμης και της μάζας μυών, παρέχοντας συνήθως τα εξαιρετικά αποτελέσματα χρηστών σε μια σχετικά περίοδο λίγος χρόνου. Η αναβολική επίδραση αυτού του φαρμάκου συγκρίνεται συχνά με τους δημοφιλείς συσσωρεύοντας πράκτορες όπως η τεστοστερόνη ή Dianabol, με μια πολύ σημαντική διαφορά. Το Trenbolone δεν μετατρέπει στο οιστρογόνο. Αυτό είναι πράγματι μια πολύ μοναδική ένωση από τα μαζικά φάρμακα, σχεδόν κατά κανόνα, θα αρωματίσει (ή να προκαλέσει άλλα σχετικά με το οιστρογόνο προβλήματα) βαριά. Όταν σκεφτόμαστε τη λήψη των ηπιότερων (σχετικά με το οιστρογόνο) στεροειδών αναμένουμε συνήθως την πολύ πιό αδύνατη αύξηση μυών, αλλά όχι έτσι με Trenbolone. Εδώ δεν ειναι απαραίτητο να ανησυχήσουμε για σχετικές με τις το οιστρογόνο παρενέργειες, όμως ακόμα έχουμε ένα εξαιρετικά ισχυρό φάρμακο μάζας/δύναμης. Δεν υπάρχει καμία αξιοπρόσεχτη διατήρηση νερού, έτσι η μάζα που κερδίζεται κατά τη διάρκεια ενός κύκλου Trenbolone θα είναι πολύ σκληρή και καθορισμένη (υπό τον όρο ότι τα επίπεδα λίπους είναι αρκετά χαμηλά). Το Gynecomastia δεν είναι επίσης ένα μεγάλο μέρος μιας ανησυχίας, έτσι δεν πρέπει να υπάρξει οποιαδήποτε ανάγκη στην προσθήκη ένα αντι-οιστρογόνο εάν Trenbolone είναι το μόνο στεροειδές που χορηγείται.\nΤο Trenbolone είναι επίσης πιό ισχυρό από την τεστοστερόνη στην καταστολή της ενδογενούς παραγωγής ανδρόγυνων. Αυτό καθιστά σαφές το γεγονός ότι το οιστρογόνο δεν είναι ο μόνος ένοχος με αρνητικό ανατροφοδοτεί την παρεμπόδιση, δεδομένου ότι εδώ δεν υπάρχει καμία συγκέντρωση αυτής της ορμόνης για να υποβάλει έκθεση εδώ. Υπάρχει εντούτοις κάποια δραστηριότητα ως προγεστερόνη έμφυτη σε αυτήν την ένωση, δεδομένου ότι Trenbolone είναι ένα παράγωγο nortestosterone 19 (Nandrolone) (ένα γνώρισμα χαρακτηριστικό αυτών των ενώσεων). Εντούτοις φαίνεται πιθανό ότι ένα μεγάλο μέρος της suppressive φύσης του προέρχεται ακόμα από την ισχυρή δράση ανδρόγυνών του. Με τον ισχυρό αντίκτυπο Trenbolone έχει στην ενδογενή τεστοστερόνη, φυσικά η χρήση ενός παρακινητικού φαρμάκου όπως HCG ή/και Clomid/Nolvadex συστήνεται κατά το συμπέρασμα της στεροειδούς θεραπείας (ένας συνδυασμός προτιμάται). Χωρίς χρήση τους μπορεί να πάρει μια παρατεταμένη χρονική περίοδο για την ορμονική ισορροπία που επαναλαμβάνει, όπως testes μπορούν καταρχάς να μην είναι σε θέση να αποκριθούν κανονικά στην επαναλήφθείη παραγωγή των ενδογενών γοναδοτροπινών λόγω ενός ατροφημένου κράτους. Εκείνοι που έχουν χρησιμοποιήσει Trenbolone τακτικά θα το υποστήριζαν συχνά για να είναι αναπόφευκτοι. Μια το δόση εβδομάδας 200 mg είναι η δημοφιλέστερη σειρά κατά τρέξιμο ενός κύκλου. Ενώ Trenbolone είναι αρκετά ισχυρό όταν χρησιμοποιημένος μόνο, αυτό συνδυάστηκε γενικά με άλλα στεροειδή για μια ακόμα μεγαλύτερη επίδραση. Κατά τη διάρκεια μιας τέμνουσας φάσης κάποια θα μπορούσε να προσθέσει ένα μη-αρωμάτισμα αναβολικό όπως Winstrol ή Primobolan. Τέτοιοι συνδυασμοί θα αποσπάσουν μια μεγαλύτερες πυκνότητα και μια σκληρότητα επιπέδων στο μυ. Κάποιος θα μπορούσε επίσης να συσσωρεύσει με αυτό το φάρμακο, με την προσθήκη των ισχυρότερων ενώσεων όπως Dianabol ή την τεστοστερόνη. Ενώ το μαζικό κέρδος θα ήταν αρκετά τρομερό με έναν τέτοιο σωρό, κάποιο επίπεδο διατήρησης νερού πιθανώς επίσης θα το συνόδευε. Το συγκρατημένα αποτελεσματικό anabolics τέτοιο Nandorlone ή Boldenone θα ήταν κάπως ενός μισής απόστασης σημείου, που παρέχει την πρόσθετη δύναμη και τη μάζα αλλά χωρίς το ίδιο επίπεδο νερού bloat βλέπουμε με τα ευκολότερα αρωματισμένα στεροειδή.\nΕνεργός ζωή: Περίπου 5-7 ημέρες\nΜέση δόση: Άτομα 200-600 mg κάθε εβδομάδα\nΔιατήρηση νερού: Αριθ.\nΥψηλή πίεση αίματος: Ναι\nΤοξική ουσία συκωτιού: Ναι, αμφισβητήσιμος\nΜετατροπή DHT: Αριθ.\nΛειτουργία μείωσης HPTA: Ναι, συγκρατήστε στο άκρο\n300-800mg την εβδομάδα


Βόλφγκανγκ Σόιμπλε: Τα κορωνοομόλογα θα καθιστούσαν την Ευρώπη πιο αδύναμη - neadrasis.gr\nΟ πρόεδρος του ομοσπονδιακού Κοινοβουλίου (Bundestag), Βόλφγκανγκ Σόιμπλε, εκφράζει την αντίθεσή του στα κορωνοομόλογα, δηλαδή στον κοινό δανεισμό των ευρωπαϊκών χωρών για την καταπολέμηση των επιπτώσεων της πανδημίας.\nΩστόσο, ο πρώην υπουργός Οικονομικών της Γερμανίας, Βόλφγκανγκ Σόιμπλε, ζήτησε όμως «τη μεγαλύτερη δυνατή αλληλεγγύη» στην Ευρώπη, σε συνέντευξή του στην εφημερίδα Die Zeit. «Ο περιορισμός της -αναγκαίας- συζήτησης (για τη βοήθεια των πληττομένων χωρών) σε ένα εργαλείο δεν οδηγεί στην επίτευξη του στόχου, ιδίως όταν αναζωπυρώνεται μόνο από ισχυρογνωμοσύνη μία παλιά διαμάχη», είπε. Οι δηλώσεις Σόιμπλε έρχονται την ώρα που οι σοσιαλιστές στη χώρα τάσσονται ενάντια στην αρνητική στάση της Μέρκελ για το θέμα.\nΒόλφγκανγκ Σόιμπλε: Τα κορωνοομόλογα δεν θα καθιστούσαν την Ευρώπη ισχυρότερη\n«Ακόμη και στην κρίση, θα πρέπει όποιος παίρνει τις αποφάσεις να αναλαμβάνει τις ευθύνες για τις πιθανές συνέπειες. Αυτό δεν θα συνέβαινε πλέον με τα κοινά χρέη. Τα κορωνοομόλογα δεν θα καθιστούσαν την Ευρώπη ισχυρότερη αλλά πιο αδύναμη», τόνισε ο χριστιανοδημοκράτης πρώην ομοσπονδιακός υπουργός Οικονομικών, Βόλφγκανγκ Σόιμπλε.\nΟ κ. Σόιμπλε πρόσθεσε ότι «η απόρριψη των κορωνοομολόγων δεν αποτελεί ένδειξη έλλειψης αλληλεγγύης», αντίθετα ανέφερε πως «πρέπει να προσφερθεί η μεγαλύτερη δυνατή αλληλεγγύη, αφού μόνο έτσι θα μπορέσει η Ευρώπη να ξεπεράσει αυτήν την κρίση». «Αν τα πράγματα δεν πάνε ξανά καλύτερα για τους άλλους, μακροπρόθεσμα θα πάνε σαφώς χειρότερα και για μας», προειδοποίησε.\nΣημασία έχουν τα χρηματοδοτικά μέσα, λέει ο Βόλφγκανγκ Σόιμπλε


«Για την αλάθητη ποιητική φωνή της που καθιστά την ατομική ύπαρξη καθολική»\nΣτην Αμερικανίδα ποιήτρια Λουίζ Γκλουκ το φετινό Νόμπελ Λογοτεχνίας και γίνεται η τέταρτη γυναίκα που παίρνει φέτος βραβείο Νόμπελ.\nΗ Aμερικανίδα ποιήτρια Λουίζ Γκλουκ είναι η νικήτρια του Νόμπελ Λογοτεχνίας 2020.\nΣύμφωνα με την επίσημη ανακοίνωση της Σουηδικής Ακαδημίας, η Αμερικανίδα ποιήτρια τιμήθηκε για «την αλάθητη ποιητική της φωνή που με λιτή ομορφιά καθιστά την ατομική ύπαρξη καθολική».\nΗ Γκλουκ είχε τιμηθεί το 2016 σε εκδήλωση στον Λευκό Οίκο με το National Humanities Medal.\nΗ Γκλουκ είναι η τέταρτη γυναίκα που τιμάται φέτος με το βραβείο Νόμπελ. Την Τετάρτη η Ακαδημία απένημε το Νόμπελ Χημείας στις γενετίστριες Emmanuelle Charpentier και Jennifer Doudna ενώ η Αμερικανίδα Άντρεα Γκεζ μοιράστηκε την προηγούμενη Δευτέρα το Νόμπελ Φυσικής 2020 με τους Ρότζερ Πένροουζ και Ράινχαρντ Γκέντσελ.\nΤο βραβείο συνοδεύεται από χρηματικό έπαθλο 10 εκατ. κορωνών Σουηδίας (958.000 ευρώ).\nΗ επίσημη ανακοίνωση της Σουηδικής Ακαδημίας:\nΣήμερα, στα 77 της χρόνια, η Λουίζ Γκλουκ ζει στο Κέιμπριτζ της Μασαχουσέτης και διδάσκει στο Πανεπιστήμιο του Γέιλ.\nΘεωρείται μία από τις σπουδαιότερες ποιήτριες της σύγχρονης Αμερικής, με το ποιητικό της έργο να ξεχωρίζει για την τεχνική του ακρίβεια, τη σημασία που δίνει στο ζήτημα της ανθρώπινης μοναξιάς, στις οικογενειακές σχέσεις, τον χωρισμό μα και τον θάνατο, με συχνές αναφορές στον ελληνικό μύθο της Δήμητρας και της Περσεφόνης.\nΣυχνά την έχουν χαρακτηρίσει «ζοφερή» ή «σκοτεινή», ενώ τα ποιήματα της περιλαμβάνουν έντονα στοιχεία από τον προφορικό λόγο, ενώ οι ιδιωματικές εκφράσεις που χρησιμοποιεί κάνουν την ποίησή της προσιτή στο ευρύ κοινό.\nΤο 1992 η Γκλουκ απέσπασε το Βραβείο Πούλιτζερ για τη συλλογή της «The Wild Iris», το 1999 το Βραβείο Μπόλινγκεν του Πανεπιστημίου του Γέιλ για τη συλλογή της «Vita Nova».\nΤο 2003 χρίσθηκε 12η «Poet Laureate» της Αμερικής. Στις 19 Νοεμβρίου 2014 της απονεμήθηκε το αμερικανικό «Κρατικό Βραβείο Βιβλίου Ποίησης» για τη συλλογή της «Faithful and Virtuous Night».\nMία συνέντευξη της Λουίς Γκλουκ:\nΚεντρική φωτογραφία: Wikipedia


RAT BILLEN PELLET NEW - Fotopharm\nHome / Τρωκτικοκτόνα / Πέλλετ / RAT BILLEN PELLET NEW\nRAT-BILLEN Pellet New (brodifacoum 0,0025%)\n100g – 1.5Kg – 5Kg\nΔόλωμα έτοιμο προς χρήση σε μορφή pellet.\nΤο Rat Billen Pellet New είναι ισχυρό αντιπηκτικό τρωκτικοκτόνο 2ης γενιάς.\nΠαρασκευάζεται από υλικά υψηλής ποιότητας και περιέχει τροφοελκυστικές ουσίες.\nΤο Rat Billen Pellet New εγγυάται υψηλή προσελκυστικότητα και αντοχή στην προσβολή από έντομα και µύκητες.\nΑΡΙΘΜΟΣ ΕΓΚΡΙΣΗΣ: ΤΠ14-0138 / 03-08-2018\n20100 Pellet - Rat-Billen Pellet New (brodifacoum 0.0025%)\n20101 Rat-Billen Pellet New 100g Χάρτινο κουτί 100\n20103 Rat-Billen Pellet New 1.5Kg Πλαστικό δοχείο -\n20104 Rat-Billen Pellet New 5Kg Πλαστικό δοχείο -\nΟικιακοί ποντικοί (Mus musculus - Νεαρά έως ενήλικα) 20g - 40 g δολώματος ανά δολωματικό σταθμό.\nΚαφέ αρουραίοι: (Rattus norvegicus -Νεαρά έως ενήλικα) μέχρι 100g - 200g δολώματος ανά δολωματικό σταθμό.


Οι καλύτεροι φωτογράφοι σκύλων της χρονιάς | Protagon.gr\nΤο Kennel Club -η μεγαλύτερη κυνολογική οργάνωση της Βρετανίας- ανακοίνωσε τους φετινούς νικητές για τον διαγωνισμό Καλύτερης Φωτογραφίας Σκύλου της χρονιάς. 10.000 φωτογράφοι από 70 διαφορετικές χώρες διαγωνίστηκαν σε 10 κατηγορίες, απαθανατίζοντας πανέμορφους σκύλους σε παιχνιδιάρικες και τρυφερές πόζες που δεν αφήνουν κανέναν ασυγκίνητο…\n17 Αυγούστου 2018, 09:05\nΜεγάλο βραβείο και πρώτη θέση στην κατηγορία «Γέρικα σκυλιά». Η Νόα στέκεται αγέρωχη μέσα σε ένα δάσος της Ολλανδίας. «Οταν γύρισε το κεφάλι προς τον ιδιοκτήτη της, ήταν η στιγμή που μπορούσες να δεις την ψυχή της» λέει η φωτογράφος Μόνικα Βαν Ντερ Μέιντεν\nΠρώτη θέση στην κατηγορία «Σκύλοι εν ώρα εργασίας». Σκυλιά ράτσας σπάνιελ και ριτρίβερ επιστρέφουν σπίτι... ύστερα από μία ημέρα σκληρής δουλειάς\n© Tracy Kidd\nΠρώτη θέση στην κατηγορία «Σκύλοι εν ώρα παιχνιδιού». Λίγο πριν δύσει ο ήλιος, η Λίλι παίζει ενθουσιασμένη με μία σαπουνόφουσκα, σε παραλία του Ισραήλ\n© Elinor Roizman\nΤρίτη θέση στην κατηγορία «Κουτάβια». Ο Σνίκερς κυλιέται, γεμάτος όρεξη για παιχνίδι και για ζωή, πάνω σε μία κουβέρτα\n© Robyn Pope\nΠρώτη θέση στην κατηγορία «Ο καλύτερος φίλος του ανθρώπου». «Μου αρέσει αυτή η φωτογραφία, για πολλούς λόγους: τραβήχτηκε στην αγαπημένη μου παραλία, με τον αγαπημένο μου άντρα και τον αγαπημένο μου σκύλο» λέει η πορτογαλίδα φωτογράφος\n© Joana Matos\nΠρώτη θέση στην κατηγορία «Νέοι φωτογράφοι, ηλικίας 12-17 ετών». Η 16χρονη Ταμάρα από την Ουγγαρία απαθανατίζει μία οικογένεια χαριτωμένων σκύλων ράστας κόλι\nΠρώτη θέση στην κατηγορία «Σκύλοι βοηθείας». Ο γερμανικός ποιμενικός Ρόκο με βλέμμα που ξεχειλίζει τρυφερότητα και κατανόηση, βοηθάει στην ανάρρωση ενός πρώην στρατιώτη που πολέμησε στο Αφγανιστάν και πάσχει από μετατραυματικό στρες. «Προσπάθησα να αιχμαλωτίσω όχι μόνο τη βοήθεια που προσφέρει αυτός ο σκύλος, αλλά την ευγενική του φύση και πόσο εμπλουτίζει τη ζωή αυτού του ανθρώπου» γράφει στη συνοδευτική λεζάντα ο φωτογράφος\nΔεύτερη θέση στην κατηγορία «Σκύλοι εν ώρα εργασίας». Μέσα στην ομίχλη, το αγγλικό σπρίνγκερ σπάνιελ Τάρλι μυρίζει και ψάχνει κάτι στη βρετανική εξοχή\nΠρώτη θέση στην κατηγορία «Κουτάβια». Σύμφωνα με τον φωτογράφο Κλάους Ντίμπα, το μόλις τριών μηνών ιταλικό greyhound έχει όλη τη ζωή μπροστά του και αυτό φαίνεται στην έκφρασή του\nΠρώτη θέση στην κατηγορία «Σκύλοι διάσωσης και από Φιλοζωική». Το αγαπημένο ζευγάρι της φωτογραφίας μόλις έχει υιοθετήσει το πρώτο του παιδί... το πανέμορφο λαμπραντόρ Κούπερ\n© Sonya Kolb\nΠρώτη θέση στη κατηγορία «Πορτέτο σκύλου». Τελευταία μέρα του Οκτωβρίου, μέσα σε ένα χωράφι «ντυμένο» στα χρώματα του φθινοπώρου και με φόντο τον ομιχλώδη ουρανό, τρία ριτρίβερ ποζάρουν στον φακό της βρετανίδας φωτογράφου Κάρολ Ντουράντ\n© Carol Durrant\nΔεύτερη θέση στην κατηγορία «Γέρικα σκυλιά». Ο σκύλος διάσωσης Νίλο κοιτάζει μελαγχολικά έξω από το παράθυρο μία βροχερή ημέρα\n© Rachele Z Cecchini


28/4/2015: Παγκόσμια ημέρα για την ασφάλεια και την υγιεινή στο χώρο εργασίας – Ιστολόγιο 1ου Εργαστηριακού Κέντρου (Ε.Κ.) Άμφισσας\n28/4/2015: Παγκόσμια ημέρα για την ασφάλεια και την υγιεινή στο χώρο εργασίας\nΗμερομηνία Μάιος 15, 2015\nΣτις 28/4/2015, παγκόσμια ημέρα για την ασφάλεια και την υγιεινή στον χώρο εργασίας, το ΕΠΑ.Λ. Άμφισσας και το 1ο Ε.Κ. Άμφισσας, στα πλαίσια προγραμματισμένης εκπαιδευτικής δράσης, αφιέρωσαν την τελευταία διδακτική ώρα σε ενημέρωση των μαθητών της Α και Β τάξης ΕΠΑ.Λ. σε θέματα σχετικά με την ασφάλεια και την υγιεινή σε χώρους εργασίας και τα εργαστήρια όπου εκτελούν δραστηριότητες.\nΗ ενημέρωση έγινε στο αμφιθέατρο του σχολείου από τον εκπαιδευτικό Δημοσθένη Αναγνώστου του ΕΠΑΛ/1ου ΕΚ Άμφισσας, υπεύθυνο της εκπαιδευτικής δράσης.\nΣτην εκδήλωση ανακοινώθηκαν και τα συμπεράσματα της ομάδας του περιβαλλοντικού προγράμματος του 1ου Ε.Κ. Άμφισσας «Σεισμός, ένα φυσικό φαινόμενο που αντιμετωπίζεται».\nΤην σχετική παρουσίαση μπορείτε να βρείτε εδώ.\nΔημοσιεύθηκε στην 1ο Ε.Κ. Άμφισσας, Ασφάλεια και υγιεινή στο χώρο εργασίας, Εκπαιδευτικοί, Μαθητές/Μαθήτριες, Παρουσίαση. Αποθηκεύστε τον μόνιμο σύνδεσμο.


Της Έλλης Μιχαήλ [Μουσικός]\nΦωτογραφίες: Αντρέας Λουκαΐδης\nΠοτέ δεν ήμουν ιδιαίτερα καλή με τους αριθμούς. Αδυνατώ να αποστηθίσω τους πίνακες του πολλαπλασιασμού, κι ακόμη και στις πιο απλές μαθηματικές πράξεις κοπιάζω. «Πόσους ίππους έχει το αμάξι; Σε τι διαστάσεις χρειαζόμαστε την πινακίδα; Ποια χρονιά στήσαμε τη μπάντα; Πόσες μέρες είμαστε τώρα σε καραντίνα;». Δεν ξέρω, δε θυμάμαι, δεν μπορώ να υπολογίσω... Καμιά φορά τα χάνω ακόμα και στην ηλικία μου.\nΜε δυσκολεύουν οι αριθμοί. Προτιμώ να μετρώ με επίθετα. Αντιλαμβάνομαι τη ζωή ακούγοντας τους ήχους και κυνηγώντας τις μυρωδιές, χαζεύοντας τα χρώματα, ψάχνοντας νόημα στις λέξεις, ακολουθώντας τις κινήσεις, ανιχνεύοντας τις εκφράσεις του προσώπου. Ανακαλύπτω τον κόσμο μέσα από μια ζωγραφιά, μια σύνθεση, ένα μυθιστόρημα ή μια παράσταση. Ο κόσμος είναι το άθροισμα των κλασμάτων της ανθρώπινης δημιουργίας. H ανθρώπινη δημιουργία είναι συνάρτηση της γνώσης και της έμπνευσης. Πολλαπλάσιο των δύο είναι ο πολιτισμός, ο οποίος αντικατοπτρίζεται μέσα από την τέχνη. Η τέχνη είναι η πολυδιάστατη απεικόνιση του κόσμου.\nΚαι να που σήμερα, κλεισμένοι στα σπίτια μας και στους εαυτούς μας, καταλήξαμε όλοι να φοβόμαστε τους αριθμούς και να καταφεύγουμε στα χρώματα και στους ήχους, στις λέξεις, τις εικόνες και τις κινήσεις, ψάχνωντας να διατηρήσουμε τη ζωντάνια μας. Γιατί το να ζεις κλεισμένος σε τέσσερις τοίχους βουβούς, άχρωμους κι ακίνητους, λίγο διαφέρει από το να ζεις σε τάφο.\nΑκόμα και οι πιο δύσπιστοι τώρα αναγνωρίζουν ότι οι τέχνες δίνουν νόημα στη ζωή και ανοίγουν πόρτες στον κόσμο, έστω και αν η πανδημία τις θέλει κλειστές. Αφου σιγουρευτήκαμε ότι είμαστε ασφαλείς και χορτάτοι, καταλάβαμε ότι το πραγματικό μας «καταφύγιο», η παρηγοριά μας και η συντροφιά μας αυτό τον καιρό είναι οι ταινίες και τα βιβλία, οι δίσκοι και οι ψηφιακές συναυλίες, οι φωτογραφίες που ασταμάτητα ανεβαίνουν στο διαδίκτυο, το μολύβι και το πινέλο, ο χορός την ώρα που μαγειρεύουμε ή καθαρίζουμε, οι παραστάσεις που αμελήσαμε να δούμε όταν ανεβάζονταν στο σανίδι, τα τραγούδια που μας κάνουν να ξελαρυγγιζόμαστε, οι στίχοι που μάθαμε απ’ έξω. Όλα τα αγαθά που κάποιοι με κόπο έφτιαξαν -και εξακολουθούν να φτιάχνουν- για εμάς. Για να μείνουμε εμείς ψυχικά υγιείς, να μη βαριόμαστε, να μη φοβόμαστε, να χαλαρώνουμε, να ξεχνιόμαστε.\nΟι άνθρωποι των τεχνών βγαίνουν στα μπαλκόνια τους και στις οθόνες μας, τραγουδούν, παίζουν, απαγγέλλουν, χορεύουν, μας διδάσκουν πώς να βάλουμε οι ίδιοι τις τέχνες στη ζωή μας. Οι άνθρωποι των τεχνών συνεχίζουν να μας ψυχαγωγούν. Το κάνουν γιατί αγαπούν την τέχνη τους, αγαπούν τη ζωή, αγαπούν την ανθρώπινη επαφή. Οι άνθρωποι των τεχνών νιώθουν όμως κι αυτοί φόβο και κούραση.\n«Ve le suoniamo»*, λένε σήμερα οι Ιταλοί τζαζίστες, που σημαίνει «Θα σας τις παίξουμε». Μόνο που αυτή τη φορά δεν αναφέρονται στις εξαίσιες μουσικές τους, αλλά υπονοούν ότι θα δώσουν χαστούκια. Οι καλλιτέχνες, πέρα από την αναγνώριση, πλέον ζητούν τα δικαιώματά τους και την στήριξή μας. Αλήθεια, τι χαστούκι που θα δεχόμασταν, αν οι τέχνες απεργούσαν!\nΟ πολιτισμός είναι η πνευματική ελευθερία μας, και το αντιλαμβανόμαστε ιδιαίτερα αυτές τις στιγμές που είμαστε σωματικά παγιδευμένοι. Αυτές τις στιγμές ο πολιτισμός μας φροντίζει. Ας φροντίσουμε κι εμείς -το κράτος, αλλά και ο καθένας μας ξεχωριστά- να ανταποδώσουμε, κρατώντας τον με κάθε τρόπο ζωντανό.\n* Πρόκειται για μια εκστρατεία με πρωτεργάτη τον Ιταλό τρομπετίστα Paolo Fresu, που ζητά από την ιταλική κυβέρνηση να προστατεύσει και να αναθεωρήσει τα δικαιώματα των μουσικών.\nΗ Έλλη Μιχαήλ είναι μουσικός και διοργανώτρια του φεστιβάλ Windcraft Music Fest\n*Η CITY ζήτησε από ανθρώπους του Πολιτισμού να γράψουν κάτι για τη σημαντικότητα των Τεχνών, γενικότερα αλλά και ειδικά σε περιόδους δύσκολες όπως αυτή που διανύουμε τις τελευταίες βδομάδες.


Κορωνοϊός: Αποκαλυπτικές οι μαρτυρίες ναυτικών του πλοίου «Ελευθέριος Βενιζέλος» | ΣΚΑΪ\nΣτο πλοίο έχουν παραμείνει αν και δεν νοσούν και Έλληνες που ανήκουν στο πλήρωμα. Ένας από αυτούς μίλησε στον ΣΚΑΙ για την δραματική διάσωση του Ελβετού, που όπως φαίνεται νοσούσε από κορωνοιό όταν ανέβηκε στο πλοίο, πριν από λίγες ημέρες.\nΔημοσιευση: 04/04/2020 - 21:48\nΑποκαλυπτικές είναι οι μαρτυρίες μέσα από την καραντίνα στο πλοίο Ελευθέριος Βενιζέλος στον Πειραιά.\n«Αυτόν τον είχαν βάλει μέσα να κάνει κρουαζιέρα. Ήταν κολλητός φίλος αυτού που είχε ναυλώσει το βαπόρι» αναφέρει και μεταξύ άλλων προσθέτει «Αυτός από την ημέρα που μπήκε εδώ μέσα είχε πυρετό. Από την Τουρκία τον είχε τον πυρετό και κάποια στιγμή ησύχασε λίγο-λίγο και μετά τον χτύπησε. Μετά έκανε βόλτες. Πήγαινε και στα καπνιστήρια.»\n«Είμαστε σε εξαιρετική κατάσταση. Είμαστε 120 άτομα στο πλοίο. Τρώμε εδώ,κοιμόμαστε εδώ. Όλοι είναι στις καμπίνες. Περπατάμε γύρω, Δεν ανησυχούμε για κάτι τώρα», περιέγραψε μιλώντας επίσης στον ΣΚΑΙ, Τούρκος ναυτικός του Ελευθέριος Βενιζέλος.\nΌπως ανέφερε μάλιστα όσοι βρίσκονται στο πλοίο κάνουν τεστ, θερμομετρούνται ενώ στο Ελευθέριος Βενιζέλος υπάρχει γιατρός.\nΑπό το πλοίο απομακρύνθηκαν οι αρνητικοί στον ιό. Μεταφέρθηκαν το βράδυ της Παρασκεύης σε ξενοδοχεία της Αθήνας. Μόλις περάσουν 14 ημέρες καραντίνας θα ξεκινήσει η διαδικασία επαναπατρισμού τους.\nΣε πέντε μέρες κλιμάκιο του ΕΟΔΥ πρόκειται να τους πραγματοποιήσει εκ νέου τεστ για τον κορωνοιό.\nΌσοι κρίθηκε απαραίτητο να παραμείνουν προσπαθούν να επικοινωνήσουν με τις οικογένειες τους.\nΟι περισσότεροι άνθρωποι στο πλοίο είναι ασυμπτωματικοί. Όσοι εκδηλώνουν συμπτώματα περιορίζονται στην καμπίνα τους ενώ όσοι κυκλοφορούν φορούν μάσκες.\nΥπενθυμίζεται πως το Ελευθέριος Βενιζέλος ναυλώθηκε από εταιρεία της Μάλτας και ξεκίνησε από την Τουρκία με προορισμό την Ισπανία, προκειμένου να μεταφέρει άλλο πλήρωμα για πλοίο που βρισκόταν εκεί.\nΌταν όμως δεν κατάφερε να μπει σε λιμάνι στην Ισπανία λόγω των περιοριστικών μέτρων, πήρε εντολή από την εταιρεία να μεταφέρει τα πληρώματα πίσω στην Τουρκία. Οι τουρκικές αρχές ωστόσο δεν τους δέχτηκαν.\nΓΓΠΠ Αρχίζει η εκκένωση του πλοίου "Ελευθέριος Βενιζέλος" στον Πειραιά\nκαραντίνα Ελευθέριος Βενιζέλος πλοίο μαρτυρίες


Ξηρομεριτικη Ματια: Χρήστος Κολοβός:''Ένα μέρος του παρελθόντος μένει πάντα ζωντανό και αν καταφρονήσουμε τη ζωντάνια του, κινδυνεύουμε''.\nΧρήστος Κολοβός:''Ένα μέρος του παρελθόντος μένει πάντα ζωντανό και αν καταφρονήσουμε τη ζωντάνια του, κινδυνεύουμε''.\nστις Σάββατο, Μαΐου 23, 2015 -\nΓράφει ο Χρήστος Κολοβός Ταξίαρχος ε.α\nΈχει άμεση σχέση με τη Παράδοση που είναι ό,τι αναπτύσσεται ιστορικά, μεταδίδεται και μεταβιβάζεται (στο πλαίσιο μιας ομάδας, κοινωνίας κτλ.) σχεδόν αναλλοίωτα, από τη μία γενιά στη άλλη, σε σχέση με συμπεριφορές, αντιλήψεις, ιδέες, έθιμα, δραστηριότητες, πρακτικές και τεχνικές.\nΟ νομπελίστας ποιητής Γιώργος Σεφέρης, αναφέρει ότι: «Ένα μέρος του παρελθόντος μένει πάντα ζωντανό και αν καταφρονήσουμε τη ζωντάνια του, κινδυνεύουμε».\nΌταν ένας ζωντανός οργανισμός – άνθρωπος ή κοινωνία – εξελίσσεται, δεν απορρίπτει ή δεν πρέπει να απορρίπτει τα προηγούμενα στάδια που έχει πλέον ξεπεράσει, αλλά να τα ενσωματώνει, διαφοροποιημένα και προσαρμοσμένα στην τρέχουσα κατάσταση και στις νέες απαιτήσεις και δεδομένα. Το σημερινό πρόβλημα των κοινωνιών και των λαών είναι ο κίνδυνος αλλοίωσης της πολιτιστικής ταυτότητας από το συνεχώς εξελισσόμενο ιστορικό γίγνεσθαι.\nΣτη θέση ΓΑΖΗ ΦΥΤΕΙΩΝ, βρίσκεται σε εξέλιξη η ανακατασκευή της οδού ΚΟΥΒΑΡΑΣ - ΜΠΑΜΠΙΝΗ.\nΕκεί υπάρχουν από τον προηγούμενο αιώνα κάποια πηγάδια μεγαλοπρεπή τα οποία αντιστέκονται στα στοιχεία της φύσης και στην εγκατάλειψη από τον άνθρωπο που τα είχε κάποτε ανάγκη.\nΕκατοντάδες συγχωριανών χρησιμοποίησαν αυτά τα πηγάδια για πόσιμο νερό ή για πότισμα των ζώων τους κλπ όταν ανθούσε η κτηνοτροφία σε όλη την ευρεία περιοχή. Αργότερα ήρθε το νερό στο χωριό, ιδρύθηκε και ο σύνδεσμος ύδρευσης κοινοτήτων Ξηρομέρου (ΣΥΚΞ) 1954, και τα πηγάδια σιγά σιγά εγκαταλείφτηκαν και αφέθηκαν στη τύχη τους.\nΗ όδευση του δρόμου επηρεάζει ένα πηγάδι ,το καλύτερο διατηρητέο και το πιο ονομαστό. Μπήκαν τα μηχανήματα και γκρέμισαν το μισό πέτρινο «πεζούλι» προς τον δρόμο και ευτυχώς δεν γκρέμισαν τα «φιλιατρα» (πετρόχτιστο πάνω μέρος πηγαδιού για ασφάλεια ανθρώπων, ζώων και καθαρότητας ύδατος).\nΦταίμε όλοι μας που δεν προλάβαμε, ή αδιαφορήσαμε και δεν ενεργήσαμε προ τετραμήνου, όταν άρχιζε η ανακατασκευή της οδού στη θέση αυτή.\nΣτις φωτογραφίες παρακάτω βλέπουμε την διαμορφωθείσα μέχρι τώρα κατάσταση.\nΑπαιτείται και επιβάλλεται να έρθουμε σε επαφή με τους επιβλέποντες μηχανικούς, τους εργολάβους και τη Περιφέρεια, να δείξουν την απαιτούμενη ευαισθησία και προσοχή και να ενεργήσουν (εύκολο είναι), για την αποκατάσταση του πηγαδιού και της πολιτιστικής μας κληρονομιάς.\nΤο πηγάδι αυτό είναι από τα «σήματα κατατεθέντα των Φυτειών, όπως είναι π.χ. ο ανεμόμυλος». Είναι εύκολη η παρέμβαση και μικρής οικονομικής επιβάρυνσης για ενσωμάτωση στο έργο. Μία λύση που παραθέτω και φαίνεται στις φωτογραφίες με πρόχειρη σχεδίαση, είναι η κατασκευή τοιχίου αντιστήριξης με πτερυγότοιχους και η επικάλυψη με φυσική πέτρα και η επισκευή- αναπαλαίωση του πηγαδιού. Ούτως η άλλως δεν έχει γίνει μεγάλη μέχρι στιγμής καταστροφή. Έτσι ούτε ο δρόμος θα έχει πρόβλημα αλλά και το πηγάδι θα στέκεται εκεί περήφανο να θυμίζει στους νεώτερους τη πολιτιστική ιστορία και παράδοση του τόπου μας.\n(Υ.Γ: Με την ευκαιρία αυτή προσκαλώ τον Πολιτιστικό σύλλογο «ΑΚΑΡΝΑΝΙΚΟ ΦΩΣ» καθώς επίσης τον σύλλογο αποδήμων Φυτειωτών «ΤΟ ΛΙΓΟΒΙΤΣΙ», και το σύλλογο αποδήμων Παπαδαταίων Ξηρομέρου «Ο ΑΓΙΟΣ Νικόλαος», να συνεργασθούμε, να καταγράψουμε και να προτείνουμε σε αρμόδιους φορείς, για πολιτιστικά- παραδοσιακά και θρησκευτικά μνημεία ή αξιοθέατα της περιοχής, κάθε μορφή παρέμβασης για την αναπαλαίωση- διατήρηση-ανάδειξη και πολιτιστική τουριστική ή αγροτουριστική αξιοποίηση, εάν τούτο είναι δυνατόν.)